open-index/open-wikipedia-markdown huggingface dataset:
2023 అక్టోబరు గాజా-ఇజ్రాయెల్ ఘర్షణ

2023 అక్టోబరు 7న హమాస్ నేతృత్వంలోని పాలస్తీనియన్ ఉగ్రవాద గ్రూపులు  గాజా స్ట్రిప్ నుండి ఇజ్రాయెల్‌పై పెద్ద ఎత్తున ముట్టడి ప్రారంభించాయి. హమాస్ దానిని **ఆపరేషన్ అల్-అక్సా తుఫాన్** అని పిలిచింది. కొంతమంది పరిశీలకులు ఈ సంఘటనలను మూడవ పాలస్తీనా తిరుగుబాటుకు నాంది అని పేర్కొన్నారు. ఇజ్రాయెల్ డిఫెన్స్ ఫోర్సెస్ **ఆపరేషన్ ఐరన్ స్వోర్డ్స్** పేరిట ఇజ్రాయెల్ ఎదురుదాడి ప్రారంభించింది.

ఈ ముట్టడి అన్నది ఏడాది పాటు 250 మంది పాలస్తీనియన్లు, 32 మంది ఇజ్రాయెలీల మరణానికి కారణమైన వివిధ హింసాత్మక సంఘటనలకు పరాకాష్టగా నిలుస్తోందని విశ్లేషణలు వెలువడ్డాయి. ఆ హింసాత్మక ఘటనల్లో ఇజ్రాయెలీ సెటిల్‌మెంట్లు విస్తరించడం, పాలస్తీనియన్ పౌరులపై ఇజ్రాయెలీ సెట్లర్ హింస పెరగడం, జెనిన్ శరణార్థి శిబిరంలో, అల్-అక్సా మసీదు వద్ద ఘర్షణలు వంటివి ఉన్నాయి. ఈ దాడి ప్రారంభం కావడానికి ముందు, 2023లో, కనీసం 247 మంది పాలస్తీనియన్లు ఇజ్రాయెల్ దళాల చేతిలో మరణించారు. పాలస్తీనియన్ల చేతిలో 32 మంది ఇజ్రాయెలీలు, ఇద్దరు విదేశీయులు చనిపోయారు. హమాస్ తన దాడికి ఈ ఘటనలను సమర్థనగా ప్రస్తావించింది. గాజా వెలుపల ఉన్న పాలస్తీనియన్లు " ఆక్రమణదారులపై పోరాటంలో" చేరాలని పిలుపునిచ్చారు. ప్రతిస్పందనగా, ఇజ్రాయెల్ ప్రధాన మంత్రి బెంజమిన్ నెతన్యాహు అత్యవసర, యుద్ధ పరిస్థితులను ప్రకటించారు. కొన్ని ప్రతిపక్ష పార్టీలు జాతీయ ఐక్యత ప్రభుత్వం ఏర్పాటుకు పిలుపునిచ్చాయి. 

తెల్లవారుజామున ఇజ్రాయెల్‌పైన కనీసం 3,000 క్షిపణులను ప్రయోగిస్తూ రాకెట్ దాడి చేయడం, ఇజ్రాయెల్ భూభాగంలోకి వాహనాల ద్వారా చొరబాట్లు ప్రారంభించడంతో దాడులు ప్రారంభమయ్యాయి.  పాలస్తీనియన్ మిలిటెంట్లు గాజా-ఇజ్రాయెల్ కంచెను కూడా ఛేదించారు. ఆ కంచెను దెబ్బతీసిన చోట్ల దాని గుండా, గాజా బోర్డర్ క్రాసింగ్‌ల గుండా బలవంతంగా ప్రవేశించారు. సమీపంలోని ఇజ్రాయెల్ కమ్యూనిటీలు, సైనిక స్థావరాలలోకి ప్రవేశించి దాడులు ప్రారంభించారు. ఈ దాడుల్లో కనీసం 900 మంది ఇజ్రాయెల్‌లు మరణించారు. సంఘర్షణ ప్రారంభమైనప్పటి నుండి ఇజ్రాయెల్ పౌరులు హత్యలు, అత్యాచారాలు, దాడులు, కిడ్నాప్‌లు వంటి అత్యంత హింసాత్మక సంఘటనల పాలయ్యారు. దక్షిణ ఇజ్రాయెల్‌లో గాజా సరిహద్దుకు అత్యంత సమీపంలో జరిగిన మ్యూజిక్ ఫెస్టివల్‌లో జరిగిన ఊచకోతలోనే 260 మంది వరకూ హత్యకు గురయ్యారు. పసిపిల్లలు, వృద్ధులతో సహా 150 మంది దాకా ఇజ్రాయెల్ పౌరులను, సైనికులను పాలస్తీనా మిలిటెంట్లు కిడ్నాప్ చేసి గాజా స్ట్రిప్‌కు బందీలుగా తీసుకెళ్ళారు.

## ఇతర లింకులు

* హిబత్ అబు నదా
* హమాస్
* 2021 ఇజ్రాయెల్-పాలస్తీనా యుద్ధం

## మూలాలు


## ఇతర మూలాలు
సయీద్ అజ్మల్

**సయీద్ అజ్మల్** (జననం 1977, అక్టోబరు 14) పాకిస్తాన్ క్రికెట్ కోచ్, మాజీ క్రికెటర్. ఇతను క్రికెట్ లోని అన్ని ఫార్మాట్లలో ఆడాడు. కుడిచేతితో బ్యాటింగ్ చేసే కుడిచేతి ఆఫ్ స్పిన్ బౌలర్ గా రాణించాడు.

## క్రికెట్ రంగం
పాకిస్తాన్‌లో దేశీయ స్థాయిలో ఫైసలాబాద్‌కు ప్రాతినిధ్యం వహించాడు. అజ్మల్ తన 30 సంవత్సరాల వయస్సులో 2008 జూలైలో పాకిస్తాన్ తరపున తన వన్డే అంతర్జాతీయ అరంగేట్రం చేసాడు. ఒక సంవత్సరం తరువాత మొదటి టెస్టు ఆడాడు. 2009లో, అనుమానాస్పద బౌలింగ్ యాక్షన్‌ని కలిగి ఉన్నాడని నివేదించబడింది, కానీ క్లియర్ అయిన తర్వాత 2009 ఐసీసీ వరల్డ్ ట్వంటీ20లో పాకిస్థాన్‌ను గెలవడానికి సహాయం చేశాడు. అజ్మల్ 2011లో ఇంగ్లీష్ డొమెస్టిక్ క్రికెట్‌లో ఓవర్సీస్ ప్లేయర్‌గా వోర్సెస్టర్‌షైర్ తరపున ఆడాడు. 2011 నవంబరు నుండి 2014 డిసెంబరు వరకు, అజ్మల్ అంతర్జాతీయ క్రికెట్ కౌన్సిల్ వన్డేలలో నంబర్ వన్ బౌలర్‌గా ర్యాంక్ పొందాడు. 2012 అక్టోబరు - డిసెంబరు మధ్యకాలంలో టీ20లలో అదే ర్యాంకింగ్‌కు చేరుకున్నాడు. అదే సంవత్సరం జనవరి - జూలై మధ్యకాలంలో అత్యధిక టెస్టు ర్యాంకింగ్ రెండవది. క్లారీ గ్రిమ్మెట్, దిలీప్ దోషి, ర్యాన్ హారిస్‌లతోపాటు ముప్పై ఏళ్ళ తర్వాత 100 కంటే ఎక్కువ టెస్ట్ వికెట్లు తీసిన నలుగురు టెస్ట్ బౌలర్లలో అతను ఒకడు.

2012 జనవరి 28న, తన 20వ టెస్టులో, అజ్మల్ అత్యంత వేగంగా 100 టెస్ట్ వికెట్లు తీసిన పాకిస్థానీగా నిలిచాడు. షాహిద్ అఫ్రిది ఈ రికార్డును (101) బద్దలు కొట్టడానికి ముందుట్వంటీ 20 అంతర్జాతీయ క్రికెట్‌లో లీడింగ్ వికెట్ టేకర్ (85) రికార్డును కలిగి ఉన్నాడు. ఆస్ట్రేలియాలో 2012 బిగ్ బాష్ లీగ్ కోసం అడిలైడ్ స్ట్రైకర్స్ చేత సంతకం చేయబడ్డాడు.

2014లో, చట్టవిరుద్ధమైన బౌలింగ్ యాక్షన్ కారణంగా ఐసీసీ ఇతనిని నిషేధించింది. సక్లైన్ ముస్తాక్ అజ్మల్‌తో కలిసి అతని బౌలింగ్ యాక్షన్‌ను సరిదిద్దడానికి పనిచేశాడు. 2014, డిసెంబరు 27న, సయీద్ అజ్మల్ తన బౌలింగ్ యాక్షన్‌ను సరిదిద్దలేకపోయినందున ఐసీసీ క్రికెట్ ప్రపంచ కప్ 2015 కొరకు పాకిస్తాన్ ప్రపంచ కప్ జట్టు నుండి తన పేరును ఉపసంహరించుకున్నాడు.

2017 నవంబరు 13న, అజ్మల్ అన్ని రకాల క్రికెట్ నుండి రిటైర్మెంట్ ప్రకటించాడు. 2017, నవంబరు 29న, 2017–18 నేషనల్ టీ20 కప్ సెమీ-ఫైనల్స్‌లో లాహోర్ వైట్స్‌తో ఫైసలాబాద్ తరపున ఆడాడు. ప్రస్తుతం, అజ్మల్ పిఎస్ఎల్ టీమ్ ఇస్లామాబాద్ యునైటెడ్‌కు అసిస్టెంట్ కోచ్‌గా ఉన్నారు.

### వ్యాపారం
తన సొంత ఫ్యాషన్ బ్రాండ్, *సయీద్ అజ్మల్ స్టోర్స్‌ను* ప్రారంభించాడు. దీనికి దేశవ్యాప్తంగా శాఖలు ఉన్నాయి.

### టెలివిజన్

## సన్మానాలు
2015, మార్చి 23న పాకిస్తాన్ అధ్యక్షుడు మమ్నూన్ హుస్సేన్ ద్వారా దేశం కోసం అతని అద్భుతమైన సేవలకు పాకిస్తాన్ మూడవ అత్యున్నత పౌర పురస్కారం, సితార-ఎ-ఇమ్తియాజ్‌ను అందుకున్నాడు.

## మూలాలు

## బాహ్య లింకులు
* 
* Saeed Ajmal 's profile page on Wisden
* 

వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1977 జననాలు
ఘజిని (2008 హిందీ సినిమా)

**ఘజిని** 2008లో హిందీలో విడుదలైన యాక్షన్ థ్రిల్లర్ సినిమా. 2005లో తమిళంలో హిటైనా గజిని సినిమాను అదే పేరుతో హిందీలో అల్లు అరవింద్ సమర్పణలో గీతా ఆర్ట్స్ బ్యానర్ల పై 'ఠాగూర్' బి. మధు, మధు మంతెన రీమేక్‌గా చేశారు.

## నటీనటులు

* అమీర్ ఖాన్
* అసిన్ 
* జియా ఖాన్ 
* ప్రదీప్ రావత్ 
* రియాజ్ ఖాన్ ( రాజేష్ ఖట్టర్ వాయిస్ ఓవర్ )
* ఖలీద్ సిద్ధిఖీ
* టిన్ను ఆనంద్
* కశ్యప్‌గా సాయి 
* సుప్రీత్ రెడ్డి 
* మహేంద్ర ఘూలే 
* విభా చిబ్బర్
* సునీల్ గ్రోవర్ 
* రాజేంద్రన్
* ఫిర్దౌసి జుస్సావల్లా
* సోనాల్ సెహగల్
## పాటలు

## అవార్డులు & నామినేషన్లు

## మూలాలు

## బయటి లింకులు
* 

వర్గం:హిందీ సినిమాలు
సోహైల్ ఖాన్ (క్రికెటర్)

**సోహైల్ ఖాన్** (జననం 1984, మార్చి 6) పాకిస్తానీ మాజీ క్రికెటర్. ఇతనిని **సోహైల్ పఠాన్** అని కూడా పిలుస్తారు. కుడిచేతి ఫాస్ట్ బౌలర్ గా రాణించాడు. ఇతను 2007లో తన తొలి ఫస్ట్-క్లాస్ సీజన్‌లో ఫస్ట్-క్లాస్ మ్యాచ్‌లో పాకిస్థానీ అత్యుత్తమ బౌలింగ్ చేసిన వ్యక్తిగా ఫజల్ మహమూద్ రికార్డును బద్దలు కొట్టడంతో తక్షణ గుర్తింపు పొందాడు. కొంతకాలం తర్వాత అతను జింబాబ్వేతో జరిగిన వన్డేలో అంతర్జాతీయ అరంగేట్రం చేశాడు. 2015 క్రికెట్ ప్రపంచ కప్ కోసం ఖాన్ జట్టులో భాగంగా ఉన్నాడు.

## ప్రారంభ, వ్యక్తిగత జీవితం
సోహైల్ ఖాన్ ఖైబర్ 1984, మార్చి 6న పఖ్తుంఖ్వాలోని మలాకాండ్ జిల్లా సఖాకోట్‌లో పుట్టి పెరిగాడు. చిన్న వయస్సు నుండి టెన్నిస్-బాల్ క్రికెట్ ఆడాడు. చురుకైన వేగంతో బౌలింగ్ చేసాడు. పర్వత వాతావరణంలో ఉన్న నదులు, ప్రవాహాలలో రాళ్ళు విసరడం, ఈత కొట్టడం వల్ల కండరాల బలం వచ్చిందని చెప్పాడు. ఇతని సామర్థ్యాన్ని గుర్తించి, స్నేహితుడి సలహా మేరకు ప్రొఫెషనల్ క్రికెట్ ఆడేందుకు కరాచీకి వెళ్ళాడు. ఇతని సోదరుడు మురాద్ ఖాన్ మోడలింగ్ వైపు వెళ్ళడానికి ముందు ఫస్ట్ క్లాస్ క్రికెట్ ఆడాడు.

## దేశీయ క్రికెట్
ఖాన్ 2007/08 క్వాయిడ్-ఎ-ఆజం ట్రోఫీలో పాకిస్తాన్ కస్టమ్స్‌పై ఎస్ఎస్జీసి తరపున ఫస్ట్-క్లాస్ అరంగేట్రం చేశాడు. అరంగేట్రంలో తన మొదటి ఇన్నింగ్స్‌లో బంతితో ఆకట్టుకున్నాడు, 25 ఓవర్లలో 59 పరుగులు మాత్రమే ఇచ్చి ఐదు వికెట్లు తీసుకున్నాడు. రెండవ ఇన్నింగ్స్‌లో 23 ఓవర్లలో 75 పరుగులిచ్చి పది వికెట్లతో ముగించాడు. పోటీలో ఎస్ఎస్జీసి ఆఖరి మ్యాచ్ లో, కరాచీలోని అస్గర్ అలీ షా స్టేడియంలో వాటర్ అండ్ పవర్ డెవలప్‌మెంట్ అథారిటీ క్రికెట్ టీమ్ తో జరిగిన మ్యాచ్‌లో 52.5 ఓవర్లలో 16–189 పరుగులతో ఫస్ట్-క్లాస్ క్రికెట్‌లో పాకిస్థానీ అత్యుత్తమ బౌలింగ్ గణాంకాల కోసం ఫజల్ మహమూద్ దీర్ఘకాల రికార్డును ఖాన్ బద్దలు కొట్టాడు. ఇతను ఎనిమిది ఐదు వికెట్లు, రెండు పది వికెట్ల హాల్‌లతో సహా 18.43 సగటుతో 65 వికెట్లతో పోటీలో అత్యధిక వికెట్లు తీసిన బౌలర్‌గా నిలిచాడు.

2007/08 పెంటాంగ్యులర్ కప్‌లో సింధ్ తరపున ఆడిన ఖాన్, పోటీలో తన జట్టు ప్రారంభ మ్యాచ్‌లో నాలుగు వికెట్లు పడగొట్టాడు. ఆ తర్వాతి రెండు మ్యాచ్‌లలో బలూచిస్తాన్, ఫెడరల్ ఏరియాలపై వరుసగా ఐదు వికెట్లు తీసి ఆ ప్రదర్శనను కొనసాగించాడు. ఖాన్ తదనంతరం బౌలర్ ఆఫ్ ది టోర్నమెంట్‌గా ఎంపికయ్యాడు. 16.69 సగటుతో 23 వికెట్లతో అగ్రస్థానంలో ఉన్నాడు. తన తొలి ఫస్ట్-క్లాస్ సీజన్‌ను 14 మ్యాచ్‌లలో 91 వికెట్లతో ముగించాడు.

## అంతర్జాతీయ క్రికెట్
ఐదు వన్డేల సిరీస్‌లో నాలుగో మ్యాచ్‌లో జింబాబ్వేతో జరిగిన మ్యాచ్‌లో ఖాన్ పాకిస్థాన్ తరఫున అంతర్జాతీయ అరంగేట్రం చేశాడు. ఒక వికెట్ తీశాడు. 7 ఓవర్లలో 1/38తో ముగించాడు. 2008 ఏప్రిల్ లో సందర్శించిన బంగ్లాదేశీయులతో జరిగిన మూడవ, నాల్గవ వన్డేలలో ఆడాడు. మొదటి మ్యాచ్‌లో వికెట్ లేకుండా, రెండవదానిలో మూడు వికెట్లు తీశాడు.

ఖాన్ అరంగేట్రం చేసిన ఐదేళ్ళ తర్వాత టెస్టుల్లోకి తిరిగి వచ్చాడు. ఇంగ్లాండ్‌తో జరిగిన మ్యాచ్ కు ఎంపికయ్యాడు. ఆతిథ్య జట్టుతో మూడో టెస్టు ఆడాడు, మొదటి ఐదు-ఫెర్ తీసుకున్నాడు. పాకిస్థాన్ 141 పరుగుల తేడాతో ఓడిపోయిన మ్యాచ్‌లో ఇతను 7/207 తీసుకున్నాడు. నాల్గవ, ఆఖరి టెస్టులో ఇతను మళ్ళీ ఐదు-ఫెర్ తీసుకున్నాడు, దీని ఫలితంగా పాకిస్తాన్ మ్యాచ్ గెలిచి సిరీస్‌ను 2-2తో సమం చేసింది.

## మూలాలు

## బాహ్య లింకులు
* 
* Rashid Latif Cricket Academy

వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1984 జననాలు
ఉమర్ అక్మల్

**ఉమర్ అక్మల్** (జననం 1990, మే 26) పాకిస్తానీ మాజీ క్రికెటర్. 2009 - 2019 మధ్యకాలంలో పాకిస్తాన్ జాతీయ క్రికెట్ జట్టు కోసం ఆడాడు. 2021 ఆగస్టు వరకు స్పాట్ ఫిక్సింగ్‌కు సంబంధించిన ఆఫర్‌లను బహిర్గతం చేయనందుకు పాకిస్తాన్ క్రికెట్ బోర్డు ఇతనిని 18 నెలల పాటు నిషేధించింది.

## క్రికెట్ రంగం
అక్మల్ 2009 ఆగస్టు 1న శ్రీలంకపై తన వన్డే ఇంటర్నేషనల్ అరంగేట్రం, 2009 ఆగస్టు 12న శ్రీలంకపై ట్వంటీ20 ఇంటర్నేషనల్ అరంగేట్రం చేశాడు. 2009, నవంబరు 23న న్యూజిలాండ్‌పై టెస్టుల్లో అరంగేట్రం చేశాడు. కుడిచేతి వాటం బ్యాట్స్‌మన్ గా, పార్ట్ టైమ్ స్పిన్నర్ గా రాణించాడు. ఇతని ఇద్దరు సోదరులు అద్నాన్, కమ్రాన్ లాగే, ఉమర్ అనేక వన్డేలలో జాతీయ జట్టు కోసం వికెట్ కీపింగ్ చేసాడు.

దేశీయంగా, 2017 ఆగస్టులో యునైటెడ్ బ్యాంక్ లిమిటెడ్‌తో సంతకం చేయడానికి ముందు పదకొండు సంవత్సరాలపాటు సూయ్ నార్తర్న్ గ్యాస్ పైప్‌లైన్స్ లిమిటెడ్ కోసం ఆడాడు. ఇతను ప్రపంచవ్యాప్తంగా అనేక ఫ్రాంచైజీ ట్వంటీ 20 జట్లలో కూడా ఆడాడు.

2020 ఫిబ్రవరిలో, పాకిస్తాన్ క్రికెట్ బోర్డు వారి అవినీతి నిరోధక కోడ్‌ను ఉల్లంఘించినందుకు అతన్ని సస్పెండ్ చేసింది. 2020 ఏప్రిల్ లో, అవినీతి విధానాలను నివేదించడంలో విఫలమైనందుకు నేరాన్ని అంగీకరించిన తరువాత, పాకిస్తాన్ క్రికెట్ బోర్డు ఇతనిని క్రికెట్ నుండి మూడేళ్ళపాటు నిషేధించింది. మరుసటి నెలలో, అతను తన నిషేధానికి వ్యతిరేకంగా అప్పీల్ చేసాడు. 2020 జూలైలో, అక్మల్ నిషేధం ఒకటిన్నర సంవత్సరాలకు తగ్గించబడింది. 2020 ఫిబ్రవరి నుండి 2021 ఆగస్టు వరకు సస్పెన్షన్ కొనసాగింది. 2020 ఆగస్టులో, పాకిస్తాన్ క్రికెట్ బోర్డు నిషేధం తగ్గింపును కోర్ట్ ఆఫ్ ఆర్బిట్రేషన్ ఫర్ స్పోర్ట్ కి అప్పీల్ చేసింది. అక్మల్ తన నిషేధాన్ని రద్దు చేయాలని సిఏఎస్ కి విజ్ఞప్తి చేశాడు. 2021 ఫిబ్రవరిలో, సిఏఎస్ నిషేధాన్ని 12 నెలలకు తగ్గించింది. అక్మల్‌పై పికెఆర్ 4.25 మిలియన్ జరిమానా విధించింది.

2021 జూలైలో, గత సంవత్సరం అవినీతి విధానాలను నివేదించనందుకు అక్మల్ క్షమాపణలు చెప్పాడు. దీని వలన ఇతనిపై 12 నెలల నిషేధం విధించబడింది. ఆ తర్వాత యునైటెడ్ స్టేట్స్‌లోని నార్తర్న్ కాలిఫోర్నియా క్రికెట్ అసోసియేషన్‌తో స్వల్పకాలిక ఒప్పందంపై సంతకం చేయడానికి పాకిస్తాన్‌ను విడిచిపెట్టాడు.

## మూలాలు

## బాహ్య లింకులు
* 
* Umar Akmal's profile page on Wisden

వర్గం:వికెట్ కీపర్లు
వర్గం:1990 జననాలు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:జీవిస్తున్న ప్రజలు
ఫనా

**ఫనా** 2006లో హిందీలో విడుదలైన రొమాంటిక్ థ్రిల్లర్ సినిమా. యష్ రాజ్ ఫిల్మ్స్‌ బ్యానర్ల పై ఆదిత్య చోప్రా, యష్ చోప్రా నిర్మించిన ఈ సినిమాకు కునాల్ కోహ్లీ దర్శకత్వం వహించాడు. అమీర్ ఖాన్, కాజోల్, రిషి కపూర్, కిరణ్ ఖేర్, టబు, శరత్ సక్సేనా ప్రధాన పాత్రల్లో మే 26న విడుదలైంది. ఈ సినిమా 52వ ఫిల్మ్‌ఫేర్ అవార్డ్స్‌లో ఫనా 4 విభాగాల్లో నామినేషన్లను అందుకొని ఉత్తమ నటి (కాజోల్)తో సహా 3 అవార్డులను గెలుచుకుంది.
## నటీనటులు
* అమీర్ ఖాన్ - రెహాన్ ఖాద్రీ సీనియర్ / రెహాన్ ఖాన్ / కెప్టెన్ రంజీవ్ సింగ్
* కాజోల్ (నీ. అలీ బేగ్) - జూనీ ఖాద్రీ
* రిషి కపూర్ - జుల్ఫికర్ అలీ బేగ్‌,  జూనీ తండ్రి 
* కిర్రోన్ ఖేర్ -  నఫీసా అలీ బేగ్‌, జూనీ తల్లి
* టబు - మాలిని త్యాగి (యాంటీ టెర్రరిస్ట్ స్పెషల్ ఫోర్స్) 
* శరత్ సక్సేనా - సుశీల్ రావత్ (యాంటీ టెర్రరిస్ట్ స్పెషల్ ఫోర్స్)  
* అలీ హాజీ -  రెహాన్ & జూనీ కొడుకు, రెహాన్ ఖాద్రీ జూనియర్‌  
* లిల్లెట్ దూబే - హెలెన్‌ 
*  శృతి సేథ్ - ఫాతిమా "ఫ్టీ" అలీ  
* సనాయా ఇరానీ - మెహబూబా "బోబో" సిద్ధిఖీ
* గౌతమి కపూర్ - రుబీనా "రూబీ" అన్సారీ  
* అహ్మద్ ఖాన్ -  నానా జాన్‌, రెహాన్ తాత 
* సతీష్ షా - కల్నల్ మాన్ సింగ్‌  
* జస్పాల్ భట్టి - ఇన్‌స్పెక్టర్ జాలీ గుడ్ సింగ్‌ 
*వ్రజేష్ హిర్జీ  - రెహాన్ అసిస్టెంట్
* సురేష్ మీనన్ - వెంకటేశ్వర్లు అట్టి కూపర్ రావు  
* శిశిర్ శర్మ - భారత రక్షణ మంత్రి 
* సలీం షా - రక్షణ కార్యదర్శి 
*దీపక్ సరాఫ్ - ముఖ్యమంత్రి
* పునీత్ వశిష్ఠ్ - కెప్టెన్ ఇజాజ్ ఖాన్‌ 
*షైనీ అహుజా - మేజర్ సూరజ్ అహూజా (ప్రత్యేక పాత్ర)
*లారా దత్తా - జీనత్‌  (ప్రత్యేక ప్రదర్శన)

## పాటలు

## మూలాలు

వర్గం:హిందీ సినిమాలు
చందిర ప్రియాంగ

**చందిర ప్రియాంగ** పుదుచ్చేరి  రాష్ట్రానికి చెందిన రాజకీయ నాయకురాలు. ఆమె 2016 & 2021 శాసనసభ ఎన్నికల్లో నెడుంగడు (రిజర్వ్‌డ్) నియోజకవర్గం నుండి ఎమ్మెల్యేగా ఎన్నికై ముఖ్యమంత్రి ఎన్. రంగసామి మంత్రివర్గంలో రవాణా,  హౌసింగ్, కార్మిక & ఎంప్లాయ్‌మెంట్ శాఖ మంత్రిగా బాధ్యతలు నిర్వహించింది. చందిర ప్రియాంగ 1980లలో రేణుకా అప్పదురై తర్వాత పుదుచ్చేరిలో రెండో మహిళా మంత్రిగా భాద్యతలు చేపట్టింది.
## రాజకీయ జీవితం
ఎస్. చందిర ప్రియాంగ  ఆల్ ఇండియా ఎన్ఆర్ కాంగ్రెస్ ద్వారా రాజకీయాల్లోకి వచ్చి 2016లో నెడుంగడు నియోజకవర్గం అసెంబ్లీ నుండి తొలిసారి పోటీ చేసి ఎమ్మెల్యేగా ఎన్నికైంది. ఆమె 2021లో రెండోసారి ఎమ్మెల్యేగా ఎన్నికై ఎన్ రంగస్వామి నేతృత్వంలోని ఎన్ఆర్ కాంగ్రెస్-బిజెపి సంకీర్ణ ప్రభుత్వంలో రవాణా శాఖ మంత్రిగా భాద్యతలు చేపట్టింది. పుదుచ్చేరిలో 40 ఏళ్ల తర్వాత మహిళకు రాష్ట్ర మంత్రివర్గంలో స్థానం లభించింది. 

ఎస్ చంద్ర ప్రియంగ "కులం & లింగ వివక్షత" కారణంగా 2023 అక్టోబర్ 10న తన మంత్రి పదవికి రాజీనామా చేసింది.  ప్రియంగ పని తీరు పట్ల సిఎం అసంతృప్తి వ్యక్తం చేస్తూ ఆమెను తన మంత్రివర్గం నుండి తొలగించాలని కోరుతూ అక్టోబర్ 8న ముఖ్యమంత్రి నుంచి లేఖ అందిందని పుదుచ్చేరి లెఫ్టినెంట్ గవర్నర్ తమిళిసై సౌందరరాజన్ తెలిపింది.

## మూలాలు

వర్గం:1989 జననాలు
స్టీవ్ వా అంతర్జాతీయ క్రికెట్ సెంచరీల జాబితా

[alt=A white-skinned man posing in front of the camera; he is wearing a green cricket cap and shirt.|కుడి|thumb| [స్టీవ్ వా అత్యధిక సెంచరీలు చేసిన మూడో ఆటగాడిగా నిలిచాడు. ]]
స్టీవ్ వా ఆస్ట్రేలియా క్రికెట్ జట్టు మాజీ క్రికెటరు, కెప్టెన్. అతను కుడిచేతి వాటం మధ్య వరుస బ్యాటరు, కుడిచేతి మీడియం పేస్ బౌలరు.  అత్యంత స్థిరమైన బ్యాట్స్‌మెన్‌లలో ఒకరిగా అతన్ని భావిస్తారు.  భారత క్రికెటర్ రాహుల్ ద్రవిడ్ వా గురించి "తన వికెట్‌ను తేలికగా వదులుకోడు. వికెట్‌కు విలువనిచ్చే పట్టుదల గల ఆటగాడు" అని అన్నాడు.  వా టెస్టులు, వన్డే ఇంటర్నేషనల్ (వన్‌డే) మ్యాచ్‌లలో సెంచరీలు చేసాడు. అంతర్జాతీయ క్రికెట్‌లో తన కెరీర్‌లో 35 సందర్భాలలో సెంచరీలు, 95 సందర్భాలలో హాఫ్ సెంచరీలు సాధించాడు. అత్యుత్తమ ఆధునిక క్రికెట్ కెప్టెన్లలో ఒకరిగా అతన్ని పరిగణిస్తారు.   వా తన కెప్టెన్సీలో 57 టెస్టు మ్యాచ్‌లలో ఆస్ట్రేలియాను 41 విజయాలకు నడిపించాడు.  *ఇండియన్ క్రికెట్‌* 1988లో అతన్ని క్రికెటర్ ఆఫ్ ది ఇయర్‌గా  ఎంపిక చేసింది. ఒక సంవత్సరం తర్వాత *విజ్డెన్* కూడా అలాగే ఎంపిక చేసింది.  2010 జనవరిలో ఐసిసి అతనిని ఐసిసి క్రికెట్ హాల్ ఆఫ్ ఫేమ్‌లోకి చేర్చింది. 

వా 1985 డిసెంబరులో భారతదేశానికి వ్యతిరేకంగా తన టెస్టుల్లో అడుగు పెట్టాడు. 1989లో ఇంగ్లండ్‌తో జరిగిన మ్యాచ్‌లో మొదటి సెంచరీ చేశాడు.   టెస్టు మ్యాచ్‌లలో వా, టెస్టు క్రికెట్ ఆడే దేశాలన్నిటిపై సెంచరీలు సాధించాడు. అది సాధించిన రెండవ ఆటగాడతడు.   అతను శ్రీలంక, బంగ్లాదేశ్ మినహా అన్ని టెస్టు క్రికెట్ ఆడే దేశాలలో కనీసం ఒక క్రికెట్ గ్రౌండ్‌లో సెంచరీ సాధించాడు.  అతను 14 సందర్భాలలో ఒక ఇన్నింగ్స్‌లో 150-ప్లస్ స్కోర్‌లు చేశాడు.  అతని కెరీర్ బెస్టు స్కోరు 200 - అతని ఏకైక డబుల్ సెంచరీ - 1995 ఏప్రిల్‌లో వెస్టిండీస్‌పై చేసాడు. వా ఇంగ్లాండ్‌పై అత్యంత విజయవంతమయ్యాడు,  వారిపై పది సెంచరీలు చేశాడు. మొదటిది 1989లో కాగా, చివరిది 2003లో చేసాడు. 2003 జూలై 25న అతను అన్ని టెస్ట్-ఆడే దేశాలపై ఒక ఇన్నింగ్స్‌లో 150 పరుగులు చేసిన మొదటి ఆటగాడిగా రికార్డు సృష్టించాడు.  అతను 90 - 99 స్కోర్‌ల మధ్య పదిసార్లు ఔటయ్యాడు. మరే ఇతర బ్యాటరు కూడా ఆ స్కోర్లలో అన్నిసార్లు ఔటవలేదు.  2015 ఆగస్టు నాటికి, టెస్టు క్రికెట్‌లో సెంచరీ చేసిన ఆటగాళ్ళ జాబితాలో వా తొమ్మిదవ స్థానంలో ఉన్నాడు. 

వా 1986 జనవరిలో తన వన్‌డేలు ఆడడం మొదలు పెట్టినప్పటికీ,  1996 వరకు వా తన మొదటి సెంచరీని సాధించలేదు. శ్రీలంకపై ఆస్ట్రేలియా ఓడిపోయిన మ్యాచ్‌లో తన మొదటి శతకం, 102 పరుగులు, చేశాడు.  తన కెరీర్ ముగిసే లోపు మరో రెండు సెంచరీలు సాధించాడు. 1999 క్రికెట్ ప్రపంచ కప్ సమయంలో దక్షిణాఫ్రికాపై అతని అత్యధిక స్కోరు 120. ఈ ఇన్నింగ్స్ ఆస్ట్రేలియా విజయాన్ని నిర్ధారించింది, అతనికి మ్యాన్ ఆఫ్ ది మ్యాచ్ అవార్డును అందించింది.  పంతొమ్మిది సంవత్సరాలు ఆస్ట్రేలియా తరపున ఆడిన వా, 2003-04 సిరీస్‌లో భారత్‌తో జరిగిన చివరి టెస్టు తర్వాత అంతర్జాతీయ క్రికెట్ నుండి రిటైరయ్యాడు. 

## సూచిక
alt=A panoramic view of a cricket ground with players occupying the field|కుడి|thumb| హెడ్డింగ్లీ, లీడ్స్, ఇక్కడ వా 1989లో టెస్టు క్రికెట్‌లో తన మొదటి సెంచరీ సాధించాడు.

## టెస్టు శతకాలు

## వన్డే శతకాలు

## గమనికలు


## మూలాలు


వర్గం:క్రికెట్ రికార్డులు గణాంకాలు
వర్గం:క్రికెట్ జాబితాలు
వైట్ సాండ్స్ మానవ పాదముద్రల శిలాజాలు

thumb| వైట్ సాండ్స్ శిలాజ పాదముద్రలు
అమెరికా, న్యూ మెక్సికో రాష్ట్రం లోని వైట్ సాండ్స్ నేషనల్ పార్క్‌లో కనబడిన పురాతన మానవ పాదముద్రలు. వీటిని 2009లో కనుగొన్నారు. అవి 21,000 - 23,000 సంవత్సరాల క్రితం నాటివని అవక్షేప పొరలలో లభించిన విత్తనాలను 2021 లో కార్బన్ డేటింగు చేసినపుడు తేలింది. ఇవి, అమెరికాలో మానవుల ఉనికికి అత్యంత పురాతన ఆధారాలుగా మారాయి. తూలారోసా బేసిన్‌ లోని మంచు యుగం నాటి సరస్సు ఒడ్డున 61 పాదముద్రలు లభించాయి.

అయితే, విత్తనాల కార్బన్ డేటింగ్ పద్ధతిలో కాలనిర్ణయం చెయ్యడంపై 2022 లో కొందరు సందేహాలు వ్యక్తం చేసారు. *రుప్పియా సిర్రోసా* అనే ఈ విత్తనాలకు సంబంధించిన మొక్కలు భూగర్భజలాల నుండి కూడా కార్బన్‌ను తీసుకుంటాయి. అందువలన రేడియో కార్బన్ డేటింగు పద్ధతిలో చేసే కాల నిర్ణయం కొన్ని వేల సంవత్సరాలు ఎక్కువ చూపించే అవకాశం ఉందని వారు వాదించారు. మళ్ళీ 2023 లో పుప్పొడిపై రేడియోకార్బన్ డేటింగు, పాదముద్రల పొరలలోని క్వార్ట్జ్ గ్రెయిన్లను ఆప్టికల్లీ స్టిమ్యులేటెడ్ లుమినిసెన్స్ డేటింగ్‌ను చేసాక, విత్తనాల ద్వారా లెక్కించిన తేదీలు సరైనవేనని  శాస్త్రవేత్తలు ధృవీకరించారు.

## మూలాలు


వర్గం:మానవ పరిణామం
ఖలీద్ సిద్ధిఖీ

**ఖలీద్ సిద్ధిఖీ** (జననం 1 ఫిబ్రవరి 1971) భారతదేశానికి చెందిన మోడల్, సినిమా & టెలివిజన్ నటుడు. ఆయన గజినిలో సహాయక నటుడు పాత్రలో నటించి మంచి గుర్తింపు తెచ్చుకున్నాడు.
## సినిమాలు

## టెలివిజన్

## వెబ్ సిరీస్

## మూలాలు

వర్గం:1971 జననాలు
విరామగం శాసనసభ నియోజకవర్గం

**విరామగం శాసనసభ నియోజకవర్గం** గుజరాత్ రాష్ట్ర శాసనసభ నియోజకవర్గాలలో ఒకటి. ఈ నియోజకవర్గం అహ్మదాబాద్ జిల్లా, సురేంద్రనగర్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:గుజరాత్ శాసనసభ నియోజకవర్గాలు
ప్రధానమంత్రి కృషి సించాయి యోజన

**ప్రధానమంత్రి కృషి సించాయి యోజన** అనేది వ్యవసాయ ఉత్పాదకతను మెరుగుపరచడానికి, దేశంలోని వనరుల మెరుగైన వినియోగాన్ని నిర్ధారించడానికి ఒక జాతీయ మిషన్.ఐదు సంవత్సరాల కాలానికి 2015 -16 సంవత్సరము నుండి 2019- 20 కాలానికి 5వేల కోట్ల వ్యయంతో ఆమోదించబడిన ఆర్థిక వ్యవహారాల క్యాబినెట్ సమావేశంలో ఒకటి జూలై 2015న నిర్ణయం తీసుకోబడింది. ప్రధానమంత్రి కృషి సించాయి యోజన ప్రాథమిక లక్ష్యాలు క్షేత్రస్థాయిలో నీటి పారుదల గల వ్యవస్థలో పెట్టుబడులను ఆకర్షించడం, దేశంలో సాగుభూమిని అభివృద్ధి చేయడం, విస్తరించడం, నీటి వృథాను తగ్గించడానికి గడ్డి బీడు నీటి వినియోగాన్ని మెరుగుపరచడం, నీటి పొదుపు సాంకేతితథలను, కచ్చితమైన నీటిపారుదలని అమలు చేయడం ద్వారా ప్రతి నీటిపారుదలని పెంచడం, అమలు చేయడం ద్వారా ప్రతినీటిపారుదలని పెంచడం. నీటి సృష్టి, రీసైక్లింగ్లో నిమగ్నమైన మంత్రిత్వ శాఖలో కార్యాలయాలు సంస్థలు పరిశోధన, ఆర్థిక సంస్థలను ఒకే ప్లాట్ఫారం కిందకు తీసుకురావాలని ప్రణాళిక అదనంగా పిలుపునిచ్చింది. తద్వారా నీటి చక్రం సమగ్రమైన, సమగ్ర దృక్పథం పరిగణించబడుతుంది. అన్ని రంగాల్లో సరైన నీటి బడ్జెట్ కోసం తలుపులు తెరవడమే లక్ష్యం. ప్రధానమంత్రి కృషి సించాయి యోజన కోసం ట్యాగ్లైన్ ఒక క్రాప్ కు ఎక్కువ పంట.

## మూలాలు

వర్గం:ప్రధానమంత్రి కృషి సించాయి యోజన
వర్గం:వ్యవసాయ ఉత్పాదకతను మెరుగుపరిచే పథకం
వహాబ్ రియాజ్

**వహాబ్ రియాజ్** (జననం 1985, జూన్ 28) పాకిస్తాన్ రాజకీయ నాయకుడు, మాజీ క్రికెటర్. ఎడమ చేతి ఫాస్ట్ బౌలర్ గా, కుడిచేతి వాటం బ్యాట్స్‌మన్ గా రాణించాడు.

## ప్రారంభ జీవితం, కుటుంబం
రియాజ్ 1985, జూన్ 28న పంజాబీ గుజ్జర్ కుటుంబంలో వ్యాపారవేత్త అయిన ముహమ్మద్ సికందర్ రియాజ్ కసానాకు జన్మించాడు. లాహోర్‌లోని ప్రతిష్టాత్మక ఐచిసన్ కాలేజీలో చదువుకున్నాడు. రియాజ్ జైనాబ్ చౌదరిని వివాహం చేసుకున్నాడు. వారికి ముగ్గురు పిల్లలు ఉన్నారు.

## క్రికెట్ రంగం
తరచుగా 90 mph (144.8 km/h) వేగంతో బౌలింగ్ చేసాడు. ఐసీసీ క్రికెట్ ప్రపంచ కప్ 2015లో ఇతని ఆల్ రౌండ్ ప్రదర్శన అతనికి ప్రపంచవ్యాప్తంగా గుర్తింపు తెచ్చిపెట్టింది. 2018 ఆగస్టులో, పాకిస్థాన్ క్రికెట్ బోర్డు ద్వారా 2018–19 సీజన్ కోసం సెంట్రల్ కాంట్రాక్ట్ పొందిన 33 మంది ఆటగాళ్ళలో ఇతను ఒకడు. 2019 సెప్టెంబరులో, రియాజ్ ఆట పొట్టి ఫార్మాట్‌లపై దృష్టి పెట్టడానికి రెడ్-బాల్ క్రికెట్ నుండి విరామం తీసుకుంటున్నట్లు ప్రకటించాడు. 2020 జూన్ లో, ఇంగ్లాండ్‌లో పాకిస్థాన్ పర్యటనకు ముందు తాను మళ్లీ టెస్ట్ క్రికెట్ ఆడేందుకు సిద్ధంగా ఉన్నానని రియాజ్ చెప్పాడు.

2022 ఏప్రిల్ లో, ఇంగ్లాండ్‌లోని ది హండ్రెడ్ 2022 సీజన్ కోసం నార్తర్న్ సూపర్‌చార్జర్స్ అతన్ని కొనుగోలు చేసింది.

2023 జనవరిలో, 2022–23 బంగ్లాదేశ్ ప్రీమియర్ లీగ్‌లో ఖుల్నా టైగర్స్ తరపున ఆడుతున్నప్పుడు, 400 టీ20 వికెట్లు తీసిన మొదటి పాకిస్థానీ బౌలర్‌గా నిలిచాడు.

## రాజకీయ జీవితం
2023 జనవరిలో, మొహ్సిన్ రజా నఖ్వీ తాత్కాలిక పంజాబ్ ప్రభుత్వంలో రియాజ్ క్రీడల మంత్రిగా నియమితులయ్యాడు. కానీ అతని బిజీ షెడ్యూల్ కారణంగా కొనసాగలేకపోయారు. తరువాత 2023, మార్చి 22న క్రీడలు, యువజన వ్యవహారాల కోసం ముఖ్యమంత్రి పంజాబ్‌కు సలహాదారుగా నియమించబడ్డాడు.

## మూలాలు

## బాహ్య లింకులు
* 
* Wahab Riaz at 
Pakistan Cricket Board
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1985 జననాలు
సోహైల్ తన్వీర్

**సోహైల్ తన్వీర్** (జననం 1984, డిసెంబరు 12) పాకిస్తానీ మాజీ క్రికెటర్. తన అసాధారణమైన లెఫ్ట్ ఆర్మ్ బౌలింగ్ యాక్షన్‌కు, ముఖ్యంగా ట్వంటీ20 ఫార్మాట్‌లో ఇతను సాధించిన విజయానికి గణనీయమైన అంతర్జాతీయ ఖ్యాతిని పొందాడు.

## క్రికెట్ రంగం
2009 ఐసీసీ వరల్డ్ ట్వంటీ 20 గెలిచిన పాకిస్తాన్ జట్టులో సభ్యుడిగా ఉన్నాడు. ఇండియన్ ప్రీమియర్ లీగ్ ప్రారంభ ఎడిషన్‌లో తన్వీర్ మొదటి 'పర్పుల్ క్యాప్' విజేతగా నిలిచాడు. రాజస్థాన్ రాయల్స్ తరపున ఆడుతూ 14 పరుగులకు 6 వికెట్లు తీయడం అత్యుత్తమ గణాంకాలు. ఐపీఎల్‌లో ఈ బౌలింగ్ రికార్డు దశాబ్దానికి పైగా కొనసాగింది. 50 డారెన్ సామీ స్టేడియంలో సెయింట్ లూసియా జౌక్స్ తరపున ఆడుతున్నపుడు కీరన్ పొలార్డ్‌పై వరుసగా మూడు సిక్సర్లు కొట్టాడు. తన్వీర్ ప్రపంచ క్రికెట్‌లో అత్యంత ఫలవంతమైన బౌలింగ్ ఆల్-రౌండర్‌లలో ఒకరిగా ప్రపంచవ్యాప్తంగా ఉన్న ఫ్రాంచైజీ లీగ్‌లలో ఆడుతూనే ఉన్నాడు.

2017 జనవరిలో, 2016–17 ప్రాంతీయ వన్డే కప్‌లో మొత్తం 15 అవుట్‌లతో అత్యధిక వికెట్లు తీసుకున్నాడు. 2018 ఏప్రిల్ లో, 2018 పాకిస్తాన్ కప్ కోసం బలూచిస్తాన్ జట్టులో ఎంపికయ్యాడు. 2019 మార్చిలో, 2019 పాకిస్థాన్ కప్ కోసం పంజాబ్ జట్టులో ఎంపికయ్యాడు.

2019 సెప్టెంబరులో, 2019–20 క్వాయిడ్-ఇ-అజామ్ ట్రోఫీ టోర్నమెంట్ కోసం నార్తర్న్ జట్టులో ఎంపికయ్యాడు. 2019 అక్టోబరులో, 2019–20 నేషనల్ టీ20 కప్‌లో ఏడు మ్యాచ్‌లలో పద్నాలుగు ఔట్‌లతో అత్యధిక వికెట్లు తీసిన బౌలర్‌గా నిలిచాడు. 2021 జనవరిలో, 2020–21 పాకిస్తాన్ కప్ కోసం నార్తర్న్ జట్టులో ఎంపికయ్యాడు.

## క్రికెట్ పరిపాలన
2023 జనవరిలో, అండర్-13, అండర్-16, అండర్-19 ప్రాంతీయ, జిల్లా వైపుల ఎంపిక కోసం ట్రయల్స్ నిర్వహించే మాజీ అంతర్జాతీయ ఆటగాడు కమ్రాన్ అక్మల్ నేతృత్వంలోని దేశీయ వయో-సమూహ జట్ల ఎంపిక కమిటీలో భాగమయ్యాడు.

## మూలాలు

## బాహ్య లింకులు
* 

వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1984 జననాలు
విజయ తెలంగాణ మెగా డెయిరీ

**విజయ తెలంగాణ మెగా డెయిరీ** అనేది తెలంగాణ రాష్ట్రం, రంగారెడ్డి జిల్లా, మహేశ్వరం మండలం, రావిర్యాలలో ఉన్న డెయిరీ. 40 ఎకరాల విస్తీర్ణంలో 250 కోట్ల రూపాయలతో నిర్మించిన ఈ మెగా డెయిరీ 2023, అక్టోబరు 5న ప్రారంభించబడింది.

## నిర్మాణం
2021 సెప్టెంబరు 3న మంత్రులు త‌ల‌సాని శ్రీనివాస్ యాద‌వ్, స‌బితా ఇంద్రారెడ్డి ఈ మెగా డెయిరీ ప్లాంట్‌కు శంకుస్థాపన చేశారు.

దేశంలోనే అత్యాధునిక‌, ఆటోమేష‌న్ ప్రాసెసింగ్ టెక్నాల‌జీతో నిర్మించిన ఈ విజ‌య మెగా డెయిరీలో నేషనల్‌ డెయిరీ డెవలప్‌మెంట్‌ బోర్డ్‌ (ఎన్‌డీడీబీ) సహకారంతో రోజూ 5 లక్షల నుంచి 8 లక్షల లీటర్ల పాల ప్రాసెసింగ్‌, ప్యాకేజింగ్‌ చేసేలా మిష‌న‌రీ ఏర్పాటు చేశారు. ఈ డెయిరీ నిర్వహణకు సోలార్‌ విద్యుత్తును వినియోగిస్తున్నారు. సోలార్‌ విద్యుదుత్పత్తి వ్యవస్థతోపాటు, వ్యర్థాల వినియోగంతో విద్యుత్తును ఉత్పత్తి చేసేలా ఏర్పాట్లు కూడా చేశారు. ఈ మెగా డెయిరీలో మిల్క్‌ పైపు బ్రిడ్జి, సివిల్‌ పనులు, ల్యాబొరేటరీ, నెయ్యి శుద్ధి, వెన్న తయారీ, ఐస్‌క్రీం ప్యాకింగ్‌, ఐస్‌క్రీం మిక్స్‌ ప్రిపరేషన్‌, పెరుగు ప్యాకింగ్‌, శీతలీకరణ విభాగాలున్నాయి.

## ఉత్పత్తులు
ఇందులో రోజుకు లక్ష లీటర్ల టెట్రా బ్రిక్‌ పాల ప్యాకెట్ల తయారీతోపాటు ప్రతినెలా 30 టన్నుల వెన్న తయారీకానుంది. రోజుకు 10 టన్నుల నెయ్యి ఉత్పత్తి చేసే సామర్థ్యం గల యంత్ర పరికరాలు ఏర్పాటుచేశారు. రోజుకు 5 వేల నుంచి 10 వేల లీటర్ల ఐస్‌ క్రీం తయారీ, రోజుకు 20 టన్నుల పెరుగు ఉత్పత్తి, రోజుకు 12 వేల లీటర్ల మజ్జిగ, లస్సీ తయారీ కానున్నాయి.

## ప్రారంభం
ఈ మెగా డెయిరీ 2023, అక్టోబరు 5న రాష్ట్ర ఐటీ, పుర‌పాల‌క‌, ప‌ట్ట‌ణాభివృద్ధి శాఖామంత్రి కల్వకుంట్ల తారక రామారావు ప్రారంభించాడు. ఈ కార్యక్రమంలోమంత్రులు త‌ల‌సాని శ్రీనివాస్ యాద‌వ్, స‌బితా ఇంద్రారెడ్డి పాల్గొన్నారు.

## మూలాలు

వర్గం:2023 స్థాపితాలు
వర్గం:పాలు
వర్గం:భారతీయ సంస్థలు
హోస్నీ ముబారక్

**ముహమ్మద్ హోస్నీ ఎల్ సయ్యద్ ముబారక్** (1928 మే 4 - 2020 ఫిబ్రవరి 25) ఈజిప్టు రాజకీయ నాయకుడు, సైనిక అధికారి. ఆయన 1981 నుండి 2011 వరకు ఈజిప్టుకు నాల్గవ అధ్యక్షుడిగా పనిచేశాడు.

ఆయన రాజకీయాల్లోకి రాకముందు, ఈజిప్టు వైమానిక దళంలో కెరీర్ అధికారి. ఆయన 1972 నుండి 1975 వరకు దాని కమాండర్‌గా పనిచేశాడు, 1973లో ఎయిర్ చీఫ్ మార్షల్ స్థాయికి ఎదిగాడు. 1975లో, ఆయన ప్రెసిడెంట్ అన్వర్ సాదత్ చేత వైస్ ప్రెసిడెంట్‌గా నియమితుడయ్యాడు. 1981లో, అతని హత్య తర్వాత హోస్నీ ముబారక్‌ అధ్యక్షుడిగా బాధ్యతలు స్వీకరించాడు. ఆయన అధ్యక్ష పదవి దాదాపు ముప్పై సంవత్సరాలు కొనసాగింది, 1805 నుండి 1848 వరకు 43 సంవత్సరాలు దేశాన్ని పాలించిన ముహమ్మద్ అలీ పాషా తర్వాత ఆయన ఈజిప్ట్‌లో అత్యధిక కాలం పాలించిన పాలకుడిగా నిలిచాడు.

అధ్యక్షుడు అన్వర్ సాదత్ హత్యకు గురైన రెండు వారాల లోపే, హోస్నీ ముబారక్ ప్రజాభిప్రాయ సేకరణ ద్వారా అధ్యక్ష పదవిని చేపట్టాడు. 1987, 1993, 1999లలో ఒకే అభ్యర్థి రెఫరెండం ద్వారా తన పదవీకాలాన్ని పునరుద్ధరించపడ్డాడు. 2005లో మొదటి బహుళ పార్టీ ఎన్నికలలో ఆయన గెలిచాడు. 1989లో, ఇజ్రాయెల్‌తో క్యాంప్ డేవిడ్ ఒప్పందాల నుండి స్తంభింపజేయబడిన అరబ్ లీగ్‌లో ఈజిప్ట్ సభ్యత్వాన్ని పునరుద్ధరించడంలో ఆయన విజయం సాధించాడు. అరబ్ లీగ్  ప్రధాన కార్యాలయాన్ని తిరిగి కైరోకు తిరిగి ఇచ్చాడు. ఆయన గల్ఫ్ యుద్ధంలో తన పాత్రతో పాటు ఇజ్రాయెల్-పాలస్తీనా శాంతి ప్రక్రియపై తన సహాయ వైఖరికి ప్రసిద్ధి చెందాడు.

18 రోజుల ప్రదర్శనల తర్వాత 2011లో జరిగిన ఈజిప్టు విప్లవం సమయంలో ఆయన పదవీవిరమణ చేసాడు. 2011 ఫిబ్రవరి 11న, అప్పటి వైస్ ప్రెసిడెంట్ ఒమర్ సులేమాన్ తో కలసి ఆయన రాజీనామా చేశారని, అధికారాన్ని సాయుధ దళాల సుప్రీం కౌన్సిల్‌కు బదిలీ చేశారని ప్రకటించారు.

## మూలాలు
వర్గం:1928 జననాలు
వర్గం:2020 మరణాలు
వర్గం:ఈజిప్టు అధ్యక్షులు
వర్గం:ఈజిప్టు ప్రధాన మంత్రులు
వర్గం:2005 ఈజిప్షియన్ అధ్యక్ష ఎన్నికలలో అభ్యర్థులు
వర్గం:ఈజిప్షియన్ ఎయిర్ అకాడమీ పూర్వ విద్యార్థులు
వర్గం:ఈజిప్షియన్ ఎయిర్ ఫోర్స్ ఎయిర్ మార్షల్స్
వర్గం:ఈజిప్షియన్ మిలిటరీ అకాడమీ పూర్వ విద్యార్థులు
వర్గం:ఈజిప్షియన్ సైనిక సిబ్బంది
వర్గం:ఈజిప్షియన్ బిలియనీర్లు
వర్గం:ఫ్రంజ్ మిలిటరీ అకాడమీ పూర్వ విద్యార్థులు
వర్గం:జైలు పాలైన ప్రభుత్వాధినేతలు
వర్గం:ఆర్డర్ ఆఫ్ ది స్టార్ ఆఫ్ నేపాల్ గ్రహీతలు
వర్గం:నేషనల్ డెమోక్రటిక్ పార్టీ (ఈజిప్ట్) రాజకీయ నాయకులు
వర్గం:ఈజిప్ట్ జీవిత ఖైదు విధించిన ఖైదీలు
వర్గం:అలీన ఉద్యమం సెక్రటరీలు-జనరల్
వర్గం:ఈజిప్ట్ ఉపాధ్యక్షులు
వర్గం:ఆర్డర్ ఆఫ్ ది సినాయ్ స్టార్ గ్రహీతలు
వర్గం:కాలర్ ఆఫ్ హానర్ గ్రహీతలు
అసోం గణ పరిషత్

**అసోం గణ పరిషత్** (ఆంగ్ల అనువాదం: Assam People's Council) భారతదేశంలోని అసోం రాష్ట్రంలోని రాజకీయ పార్టీ. 1985 నాటి చారిత్రాత్మక అస్సాం ఒప్పందాన్ని అనుసరించి అసోం గణ పరిషత్ (AGP) ఏర్పడింది. దీనిని 13- 1985 అక్టోబరు 14 వరకు గోలాఘాట్‌లో జరిగిన గోలాఘాట్ కన్వెన్షన్‌లో అధికారికంగా ప్రారంభించబడింది. ఇది రాష్ట్రానికి అత్యంత పిన్న వయస్కుడైన ముఖ్యమంత్రి అయిన ప్రఫుల్ల కుమార్ మహంతను కూడా ఎన్నుకోడానికి అనుమతించింది. ఆ పార్టీ 1985 నుండి 1989 వరకు, 1996 నుండి 2001 వరకు రెండుసార్లు ప్రభుత్వాన్ని ఏర్పాటు చేసింది.

2005లో పార్టీ చీలిపోయింది, మాజీ ముఖ్యమంత్రి ప్రఫుల్ల కుమార్ మహంతా అసోం గణ పరిషత్ (ప్రగతిశీల)ను ఏర్పాటు చేయడంతో, 2008 అక్టోబరు 14న గోలాఘాట్‌లో తిరిగి సమావేశమయ్యారు.

2016 శాసనసభ ఎన్నికలలో పార్టీ 126 స్థానాలకు 14 స్థానాలను గెలుచుకుంది. ఇది బోడోలాండ్ పీపుల్స్ ఫ్రంట్, భారతీయ జనతా పార్టీలతో అధికారాన్ని కలిగిఉంది.

ప్రస్తుతం ఇది నేషనల్ డెమోక్రటిక్ అలయన్స్ (ఇండియా)కి మద్దతిచ్చిన ఈశాన్య రాజకీయ పార్టీలతో కూడిన నార్త్-ఈస్ట్ రీజినల్ పొలిటికల్ ఫ్రంట్‌లో భాగం. 2021 నాటికి, వచ్చే అసెంబ్లీ ఎన్నికల్లోనూ ఆ పార్టీ బీజేపీతో పొత్తు పెట్టుకునే అవకాశం ఉంది.

## 2016-ప్రస్తుతం
2016 మేలో, భారతీయ జనతా పార్టీ (బిజెపి) నేతృత్వంలోని నేషనల్ డెమోక్రటిక్ అలయన్స్ తర్వాత అసోం గణ పరిషత్, బోడోలాండ్ పీపుల్స్ ఫ్రంట్ వంటి పార్టీలు అసోంలో మొదటి ప్రభుత్వాన్ని ఏర్పాటు చేసి, ఈశాన్య ప్రజాస్వామ్య కూటమి (NEDA) అనే కొత్త కూటమిని ఏర్పాటు చేశాయి. హిమంత బిశ్వ శర్మ దీనికి కన్వీనర్‌గా ఉన్నాడు. ఈశాన్య రాష్ట్రాలైన సిక్కిం, నాగాలాండ్ ముఖ్యమంత్రులు కూడా ఈ కూటమికి చెందినవారే. ఆ విధంగా, అసోం గణ పరిషత్ బిజెపి నేతృత్వంలోని NEDAలో చేరింది.

2016 నవంబరులో, అతుల్ బోరా అసోమ్ గణ పరిషత్ అధ్యక్షుడిగా రెండవసారి ఎన్నికయ్యాడు. ఆయన సర్బానంద సోనోవాల్ మంత్రిత్వ శాఖలో వ్యవసాయం, ఉద్యానవనం, ఆహార ప్రాసెసింగ్, పశుసంవర్ధక-వెటర్నరీ మంత్రిగా కూడా ఉన్నాడు.

2019 జనవరిలో, పౌరసత్వ సవరణ బిల్లు 2019 విషయంలో వారు భారతీయ జనతా పార్టీతో పొత్తును తెంచుకున్నారు, అయితే 2019 మార్చిలో లోక్‌సభ ఎన్నికల కోసం పార్టీ ఈశాన్య ప్రజాస్వామ్య కూటమికి తిరిగి వచ్చింది. ఒప్పందం ప్రకారం, ఏజీపి 3 స్థానాల్లో, బోడోలాండ్ పీపుల్స్ ఫ్రంట్ ఒకటి, భారతీయ జనతా పార్టీ పది స్థానాల్లో పోటీ చేసింది.

## ఇవికూడా చూడండి

* నతున్ అసోమ్ గణ పరిషత్
* అసోం గణ పరిషత్ (ప్రోగ్రెసివ్)

## మూలాలు


వర్గం:1985 స్థాపితాలు
వర్గం:1985 అస్సాంలోని సంస్థలు
వర్గం:అస్సాంలో రాజకీయ పార్టీలు
వర్గం:అస్సాంలో రాష్ట్ర రాజకీయ పార్టీలు
వర్గం:భారతదేశ రాజకీయ పార్టీలు
వర్గం:అసోం
బెంజమిన్ మకప

**బెంజమిన్ మకప** లేదా బెంజమిన్ విలియం మకాపా (Eng:Benjamin William Mkapa) ( 1938 నవంబరు 12 2020 జూలై 24)  టాంజానియా మూడవ అధ్యక్షుడు, 1995 నుండి 2005 వరకు పదవిలో ఉన్నారు.

## బాల్యం

బెంజమిన్ మకప 1938 నవంబరు 12న టాంగన్యికాలోని మసాసికి సమీపంలో ఉన్న లుపాసోలో జన్మించాడు  అతను 1962లో ఉగాండాలోని మేకెరెరే విశ్వవిద్యాలయం నుండి ఆంగ్లంలో బ్యాచిలర్ ఆఫ్ ఆర్ట్స్‌తో పట్టభద్రుడయ్యాడు.

## అధ్యక్షుడిగా

1995లో, టాంజానియా మాజీ అధ్యక్షుడు జూలియస్ నైరే మద్దతుతో మకప టాంజానియా అధ్యక్షుడిగా ఎన్నికయ్యాడు. బెంజమిన్ మకప ప్రభుత్వం మీద పలు విమర్శలు వచ్చాయి. అధ్యక్షుడిగా 1995 నుంచి 2005 వరకు పనిచేశాడు. బెంజమిన్ మకప టాంజానియా ప్రభుత్వ సంస్థలను ప్రైవేట్ పరం చేశాడు. విదేశీ పెట్టుబడులను ఆకర్షించడం ద్వారా టాంజానియా ఆర్థిక అభివృద్ధికి తన వంతు పాత్ర పోషించాడు. మకప ఆర్థిక విధానాలును ప్రపంచ బ్యాంక్ ప్రశంసించింది.

## మరణం

2020 జూలై 20న ముకపకు మలేరియా సోకింది. అతను 81 సంవత్సరాల వయస్సులో జూలై 24న గుండెపోటుతో మరణించాడు  టాంజానియా అధ్యక్షుడు జాన్ మగుఫులి మకప మరణించినట్టు ప్రకటించారు. మకప స్వస్థలమైన లుపాసో, మసాసిలో అంత్యక్రియలు జరిగాయి.
ఆపరేషన్ అజయ్

**ఆపరేషన్ అజయ్** అనేది 2023 ఇజ్రాయిల్-హమాస్ యుద్ధం సమయంలో ఇజ్రాయిల్ నుండి భారతీయ పౌరులను తరలించడానికి భారత రక్షణ దళాలచే కొనసాగుతున్న ఆపరేషన్.

ఇజ్రాయెల్ - పాలస్తీనాల మధ్య జరుగుతున్న యుద్ధం కారణంగా ఇజ్రాయెల్ లో పెద్ద సంఖ్యలో విదేశీయులు చిక్కుకుపోయారు. వీరిలో భారతీయుల సంఖ్య కూడా చాలా ఎక్కువే. ఇలా చిక్కుకుపోయిన వారిలో విద్యార్థులు, ఐటీ నిపుణులు, టూరిస్టులు, ఇతరులు ఉన్నారు. వారిని సురక్షితంగా మన దేశానికి రప్పించేందుకు భారత ప్రభుత్వం చర్యలను చేపట్టింది. భారత పౌరుల కోసం ఆపరేషన్ అజయ్ కార్యక్రమాన్ని విదేశాంగ మంత్రి సుబ్రహ్మణ్యం జైశంకర్ ప్రారంభించాడు.

## నేపథ్యం
2023 అక్టోబరు 7న ఇజ్రాయెల్-హమాస్ యుద్ధం ప్రారంభమైంది. ప్రభావిత ప్రాంతాల్లో 18,000 మంది భారతీయులు నివసిస్తున్నారని అంచనా.

## పురోగతి
ఆపరేషన్ అజయ్ ప్రోగ్రామ్‌లో భాగంగా 2023 అక్టోబరు 13న మొదటి విమానంలో కేంద్ర ప్రభుత్వం ఇజ్రాయెల్‌లో చిక్కుకున్న 212 మంది భారతీయులను స్వదేశానికి తీసుకువచ్చింది. కాగా, 2023 అక్టోబరు 14న రెండో విమానం 235 మందితో ఢిల్లీ చేరుకుంది.

భారతీయులు 18 వేల మందికి పైగా ఇజ్రాయెల్‌లో ఉన్నట్లు అంచనావేయగా ఆపరేషన్ అజయ్‌లో భాగంగా ఇండియన్ ఎంబసీలో మొదటగా రిజస్టర్ చేసుకున్నవారిని స్వదేశానికి తీసుకువస్తారు. ఈ ఆపరేషన్ అజయ్ కార్యక్రమం కొనసాగుతుందని ప్రభుత్వం స్పష్టం చేసింది.

## ఇవీ చూడండి

* అక్టోబర్ 2023 గాజా-ఇజ్రాయెల్ ఘర్షణ

## మూలాలు

వర్గం:భారతదేశానికి సంబంధించిన నాన్-కాంబాట్ మిలిటరీ ఆపరేషన్స్
వర్గం:భారతీయుల తరలింపులు
వర్గం:ఎయిర్‌లిఫ్ట్‌లు
వర్గం:భారత నౌకాదళ చరిత్ర
వర్గం:భారతదేశ విదేశీ సంబంధాల చరిత్ర
వర్గం:ఆసియాలోని భారతీయ డయాస్పోరా
వర్గం:2023 భారత విదేశీ సంబంధాలు
వర్గం:ఏవియేషన్ హిస్టరీ ఆఫ్ ఇండియా
వర్గం:భారత్-ఇజ్రాయెల్ సంబంధాలు
మధురపూడి గ్రామం అనే నేను

**మధురపూడి గ్రామం అనే నేను** 2023లో విడుదలైన తెలుగు సినిమా. జి రాంబాబు యాదవ్ సమర్పణలో లైట్ హౌస్ సినీ మ్యాజిక్ బ్యానర్‌పై కేఎస్ శంకర్ రావు, ఆర్ వెంకటేశ్వరరావు నిర్మించిన ఈ సినిమాకు మల్లి ద‌ర్శ‌క‌త్వం వ‌హించాడు. శివ కంఠ‌మ‌నేని, క్యాథ‌లిన్ గౌడ, భ‌ర‌ణి శంక‌ర్‌, స‌త్య‌, నూక‌రాజు ప్రధాన పాత్ర‌ల్లో నటించిన ఈ సినిమా ట్రైల‌ర్‌ను దర్శకుడు బాబీ విడుద‌ల చేయగా, సినిమాను అక్టోబ‌రు 13న విడుదల చేశారు.
## నటీనటులు
* శివ కంఠ‌మ‌నేని
* క్యాథ‌లిన్ గౌడ
* భ‌ర‌ణి శంక‌ర్‌
* స‌త్య‌
* నూక‌రాజు
## కథ
ఊర్లో సూరి (శివ కంఠమనేని) ఓ మొరటోడు, మొండోడు. సూరి తన స్నేహితుడు బాబ్జీ కోసం ఎంత వ‌ర‌కైన నిలబడతాడు. తన స్నేహితుడి మంచి కోసం ప్రాణాలిచ్చేందుకైనా, తీసేందుకైనా ఏమాత్రం వెనకాడ‌ని మనస్తత్వం. త‌న స్నేహితుడి కోసం ప్రాణాలైన ఇవ్వ‌గ‌లిగే సూరి జీవితంలోకి హీరోయిన్ (క్యాథ‌లిన్ గౌడ) వస్తుంది? ఆమె వచ్చాక సూరి జీవితంలో వచ్చిన మార్పులు ఏంటి ? చివరకు బాబ్జీ సూరి స్నేహబంధం ఎలా మలుపు తిరిగింది? ఊర్లోని రాజకీయాల్లో సూరి పాత్ర ఏంటి? అనేదే మిగతా సినిమా కథ.

## సాంకేతిక నిపుణులు
*బ్యానర్: లైట్ హౌస్ సినీ మ్యాజిక్
*నిర్మాత: కేఎస్ శంకర్ రావు, ఆర్ వెంకటేశ్వరరావు 
*కథ, దర్శకత్వం: మల్లి (మల్లికార్జున్) 
* స్క్రీన్‌ప్లే: నాగ‌కృష్ణ గుండా
* మాటలు: ఉదయ్ కిరణ్
*సంగీతం: మణిశర్మ 
*సినిమాటోగ్రఫీ: సురేష్ భార్గవ్
*ఎడిటర్‌: గౌతమ్ రాజు

## మూలాలు

## బయటి లింకులు
* 

వర్గం:2023 తెలుగు సినిమాలు
లింగోచ్చా

**లింగోచ్చా** *గేమ్‌ ఆఫ్‌ లవ్‌*  2023లో విడుదలైన తెలుగు సినిమా. జె నీలిమ సమర్పణలో శ్రీకాల ఎంట‌ర్‌టైన్‌మెంట్స్ బ్యానర్‌పై యాదగిరి రాజు నిర్మించిన ఆనంద్‌ బడాని ద‌ర్శ‌క‌త్వం వ‌హించాడు. కార్తీక్ రత్నం, సుప్యర్థ సింగ్‌, ఉత్తేజ్, తాగుబోతు రమేశ్ ప్రధాన పాత్ర‌ల్లో నటించిన ఈ సినిమా ట్రైల‌ర్‌ను నటుడు విశ్వక్ సేన్ విడుద‌ల చేయగా, సినిమాను అక్టోబ‌రు 27న విడుదలైంది.
## నటీనటులు

*  కార్తీక్ రత్నం
* సుప్యర్థ సింగ్‌
* ఉత్తేజ్
* తాగుబోతు రమేశ్
* ఫిష్ వెంకట్
* కునాల్‌ కౌషిక్‌ 
* కె. ఫిదా మౌగాల్‌
* ప్రేమ్‌ సుమన్‌
* భల్వీర్‌ సింగ్‌
* పటాస్‌ సద్దామ్‌
* కె. నరసింహ(మిమిక్రి ఆర్టిస్ట్‌)
* ఇస్మాయిల్‌ భారు
* కళా సాగర్‌
* శరత్‌ కుమార్‌

## సాంకేతిక నిపుణులు
*బ్యానర్:  శ్రీకాల ఎంట‌ర్‌టైన్‌మెంట్స్
*నిర్మాత:  యాదగిరి రాజు
*కథ: ఉదయ్ మదినేని
* స్క్రీన్‌ప్లే, దర్శకత్వం:  ఆనంద్‌ బడా  
*సంగీతం: బికాజ్ రాజ్
*సినిమాటోగ్రఫీ:  రాకేష్  
*సహ నిర్మాత.. మల్లేష్ కంజర్ల
*సమర్పణ.. జే. నీలిమ
*ఎడిటర్: మ్యాడి షాహి బడా
*ఎగ్జెక్యూటివ్ ప్రోడ్యూసర్: ఎ ఆర్. సౌర్య
*ప్రోడక్షన్ డిజైన్: అనిల్ కుమార్ తీగల
*లైన్ ప్రోడ్యూసర్: సందీప్ తుంకూర్, శ్రీనాథ్ చౌదరి

## మూలాలు

వర్గం:2023 తెలుగు సినిమాలు
ఆదికేశవ

**ఆదికేశవ** 2023లో తెలుగులో విడుదలకానున్న ఫ్యామిలీ యాక్షన్‌ ఎంటర్‌టైనర్‌ సినిమా. శ్రీకర స్టూడియోస్‌ సమర్పణలో సితార ఎంటర్‌టైన్‌మెంట్స్‌, ఫార్చ్యూన్‌ ఫోర్‌ సినిమాస్‌ బ్యానర్‌పై సూర్యదేవర నాగవంశీ, సాయిసౌజన్య నిర్మించిన ఈ సినిమాకు శ్రీకాంత్‌ ఎన్‌.రెడ్డి ద‌ర్శ‌క‌త్వం వ‌హించాడు. వైష్ణవ్ తేజ్, శ్రీలీల  ప్రధాన పాత్ర‌ల్లో నటించిన ఈ సినిమాను  నవంబర్‌ 10న విడుదల కావాల్సి ఉండగా అనివార్య కారణాల వల్ల నవంబర్ 24న విడుదల చేయనున్నారు.

## నటీనటులు
*వైష్ణవ్ తేజ్ -  రుద్రకాళేశ్వర రెడ్డి
*శ్రీలీల
* అపర్ణాదాస్‌
* జోజు జార్జ్
* రాధిక
* సుమన్
* తనికెళ్ళ భరణి 
* సుదర్శన్

## విడుదల
ఆదికేశవ సినిమా ఆగస్ట్ 18న విడుదల కావాల్సి ఉండగా, అనివార్య కారణాల వల్ల నవంబర్ 10కి వాయిదా వేస్తున్నట్లు చిత్ర బృందం ప్రకటించింది.
## పాటలు

## సాంకేతిక నిపుణులు
*బ్యానర్:  సితార ఎంటర్‌టైన్‌మెంట్స్‌, ఫార్చ్యూన్‌ ఫోర్‌ సినిమాస్‌ 
*నిర్మాత:  సూర్యదేవర నాగవంశీ, సాయిసౌజన్య
*కథ, స్క్రీన్‌ప్లే, దర్శకత్వం:  శ్రీకాంత్‌ ఎన్‌.రెడ్డి
*సంగీతం:  జి. వి. ప్రకాష్ 
*సినిమాటోగ్రఫీ: డడ్లీ, ఆర్థర్‌ ఎ. విల్సన్‌
*ఎడిటర్‌: నవీన్ నూలి

## మూలాలు

వర్గం:2023 తెలుగు సినిమాలు
ఫవాద్ ఆలం

**ఫవాద్ తారిఖ్ ఆలం** (జననం 1985, అక్టోబరు 8) పాకిస్తానీ క్రికెటర్, నటుడు. సింధ్, పాకిస్తాన్ జాతీయ క్రికెట్ జట్టు కోసం ఆడాడు. 2007 మేలో పాకిస్తాన్ తరపున అంతర్జాతీయ అరంగేట్రం చేసాడు. 88 టెస్ట్‌లు ఆడిన తరువాత, 10 సంవత్సరాలకు పైగా విరామం తీసుకొని పాకిస్తాన్ టెస్టు జట్టులోకి వచ్చాడు. దేశవాళీ ఫస్ట్-క్లాస్ మ్యాచ్‌లలో రాణించాడు. కెరీర్ బ్యాటింగ్ సగటుకు సంబంధించి, ఫస్ట్-క్లాస్ క్రికెట్‌లో ఆల్-టైమ్ టాప్ 50 బ్యాట్స్‌మెన్‌లలో ఫవాద్ ఒకడు; అతను జాబితాలో ఉన్న ఏకైక పాకిస్థానీ.

ఫవాద్ ప్రధానంగా ఎడమచేతి వాటం బ్యాటర్‌గా రాణించాడు. కానీ నెమ్మదిగా ఎడమచేతి ఆర్థోడాక్స్ బౌలింగ్ కూడా చేస్తాడు. పాకిస్తాన్ తరపున 10 సంవత్సరాలకు పైగా అంతర్జాతీయ క్రికెట్ ఆడని తర్వాత, 2020 ఆగస్టులో ఇంగ్లాండ్‌తో జరిగిన టెస్ట్ క్రికెట్‌కు తిరిగి వచ్చాడు.

## ప్రారంభ జీవితం, కుటుంబం
ఫవాద్ తారిఖ్ ఆలం 1985, అక్టోబరు 8న కరాచీలో జన్మించాడు. ఫవాద్ క్రికెట్ కుటుంబం నుండి వచ్చాడు. ఇతని తండ్రి తారిఖ్ ఆలం పాకిస్తానీ ఫస్ట్-క్లాస్ క్రికెటర్. ఇతని తండ్రి తరపు మేనమామ రఫత్ ఆలం, ఇతని మామ వహీద్ మీర్జా పాకిస్తాన్ తరపున ఫస్ట్-క్లాస్ క్రికెట్ ఆడారు.  ఇతను ఇంగ్లీష్ టెస్ట్ క్రికెటర్ ఉస్మాన్ అఫ్జల్ బంధువు కూడా. 

2011 నవంబరులో, ఫవాద్ పాకిస్థాన్ మాజీ టెస్ట్ క్రికెటర్ మన్సూర్ అక్తర్ కుమార్తెను కరాచీలో వివాహం చేసుకున్నాడు.

### టెస్టు కెరీర్
2009 జూలైలో, శ్రీలంకతో జరిగిన రెండో టెస్టు రెండో ఇన్నింగ్స్‌లో 168 పరుగులు చేశాడు. వేరేదేశంలో అరంగేట్రం టెస్టులో సెంచరీ చేసిన మొదటి పాకిస్థానీ క్రికెటర్‌గానూ, అరంగేట్రంలోనే సెంచరీ చేసిన పదో ఆటగాడిగానూ నిలిచాడు. రెండో వికెట్‌కు కెప్టెన్ యూనస్ ఖాన్‌తో కలిసి 200 పరుగుల భాగస్వామ్యంలో, ఈ జంట 1981-82లో లాహోర్‌లో మొహ్సిన్ ఖాన్ - మజిద్ ఖాన్ మధ్య 151 పరుగుల మునుపటి రికార్డును బద్దలు కొట్టింది. శ్రీలంకలో శ్రీలంకపై పాకిస్థాన్‌కు ఇది అత్యధిక భాగస్వామ్యం. అయితే, కేవలం రెండు టెస్టు మ్యాచ్‌ల తర్వాత, అతను జట్టు నుండి తొలగించబడ్డాడు.

2019 డిసెంబరులో, పదేళ్ళకు పైగా విరామం తర్వాత, శ్రీలంకతో జరిగిన రెండు మ్యాచ్‌ల స్వదేశీ సిరీస్‌కు పాకిస్థాన్ టెస్టు జట్టులో ఫవాద్‌ను ఎంపిక చేశారు. 26 సెంచరీలతో 8000 పరుగులు చేశాడు. ఫస్ట్ క్లాస్ క్రికెట్‌లో నక్షత్ర సగటు 56.48. 2020 ఆగస్టులో, ఫవాద్ తన చివరి టెస్టు మ్యాచ్ ఆడినప్పటి నుండి 10 సంవత్సరాల 258 రోజుల విరామం తర్వాత ఇంగ్లాండ్‌తో జరిగిన రెండవ టెస్టులో ఆడాడు. మొదటి ఇన్నింగ్స్‌లో, నాలుగు బంతులు ఎదుర్కొని డకౌట్ అయ్యాడు.

2021 జనవరిలో, దక్షిణాఫ్రికాతో స్వదేశంలో జరిగే సిరీస్ కోసం పాకిస్తాన్ 17 మంది వ్యక్తుల టెస్టు జట్టులో ఫవాద్‌కు చోటు దక్కింది. 1వ టెస్టులో, ఫహీమ్ అష్రఫ్‌తో కలిసి సెంచరీ భాగస్వామ్యాన్ని పంచుకుంటూ ఫవాద్ 109 పరుగులు చేశాడు.

2021 ఏప్రిల్ 30న, ఫవాద్ తన మొదటి నాలుగు టెస్ట్ 50లను 100లుగా మార్చిన మొదటి ఆసియా క్రికెటర్ అయ్యాడు. జింబాబ్వేతో జరిగిన తొలి టెస్టు మ్యాచ్‌లో అతను ఈ మైలురాయిని సాధించాడు. 2021 ఆగస్టులో, సబీనా పార్క్‌లో వెస్టిండీస్‌తో జరిగిన రెండో టెస్టులో మరో సెంచరీ సాధించాడు. ఇన్నింగ్స్ (22) పరంగా ఐదు టెస్టు సెంచరీలు సాధించిన వేగవంతమైన పాకిస్థానీ, వేగవంతమైన ఆసియా బ్యాట్స్‌మన్‌గా కూడా అయ్యాడు, ఇది మునుపటి 24 ఇన్నింగ్స్‌ల రికార్డును భారత ఆటగాడు చెతేశ్వర్ పుజారా అధిగమించాడు. 

## టెలివిజన్

## మూలాలు

## బాహ్య లింకులు
* 

వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1985 జననాలు
గ్రేసీ ఫీల్డ్స్

**గ్రేసీ ఫీల్డ్స్**  ; 9 జనవరి 1898 27 సెప్టెంబర్ 1979) ఒక ఆంగ్ల  నటి, గాయని,

## జీవిత చరిత్ర

గ్రేసీఫీల్డ్స్ ఒక నిరుపేద కుటుంబంలో జన్మించింది.  ఈమె కుటుంబం బ్రిటన్ నుంచి ఇంగ్లాండుకు వలస వచ్చింది.

గ్రేసీఫీల్డ్స్ చిన్నతనంలోనే నాటకాలు వేసే సంస్థ చేరింది.&#x5B; &#x5D; ఈమెకి ఇద్దరు చెల్లెలు ఉన్నారు. ఈమె బాల్యం సగం నాటకాలలో సగం పాఠశాలలో గడిచింది. ఈమె నాటకాలను పలు ఆంగ్ల పత్రికలు ప్రశంసిస్తూ ఉండేవి. బర్న్లీ వార్తాపత్రిక ఆమెను "ది గర్ల్ విత్ ది డబుల్ వాయిస్" గా అభివర్ణించింది. 

గ్రేసీ ఫీల్డ్స్ హాస్యనటుడు ఆర్చీ పిట్‌ను వివాహం చేసుకుంది.

### మరణం
జూలై 1979లో గ్రేసీఫీల్డ్స్ ఆరోగ్యం క్షీణించింది,  ఆమె న్యుమోనియా బారిన పడింది.&#x5B; *<span title="This claim needs references to reliable sources. (March 2015)">citation needed</span>* &#x5D; ఆసుపత్రిలో ఒక స్పెల్ తర్వాత, ఆమె కోలుకుంటున్నట్లు అనిపించింది, కానీ 27 సెప్టెంబర్ 1979న మరణించింది. ఆమె తన భర్త చేయి పట్టుకొని చనిపోయిందని పత్రికలలో కథనాలు వచ్చాయి.

## మూలాలు

వర్గం:ఇంగ్లాండు వ్యక్తులు
వర్గం:1898 జననాలు
వర్గం:1979 మరణాలు
ఉమర్ గుల్

**ఉమర్ గుల్** (జననం 1982, అక్టోబరు 15) పాకిస్తానీ క్రికెట్ కోచ్, మాజీ క్రికెటర్. క్వెట్టా గ్లాడియేటర్స్ ప్రస్తుత బౌలింగ్ కోచ్ గా, పాకిస్తాన్ జాతీయ క్రికెట్ జట్టు తాత్కాలిక బౌలింగ్ కోచ్ గా ఉన్నాడు. గుల్ 2009 ఐసీసీ వరల్డ్ ట్వంటీ20ని గెలుచుకున్న పాకిస్తాన్ జట్టులో సభ్యుడిగా ఉన్నాడు. టోర్నమెంట్‌లో అత్యధిక వికెట్లు తీసిన ఆటగాడు, 2007 టోర్నమెంట్‌లో రన్నరప్‌గా నిలిచాడు, అందులో అతను అత్యధిక వికెట్లు తీసిన ఆటగాడు కూడా.

పాకిస్తానీ క్రికెట్ జట్టు కోసం కుడిచేతి ఫాస్ట్ మీడియం బౌలర్‌గా ఆట మూడు ఫార్మాట్‌లను ఆడాడు.

ట్వంటీ20 అంతర్జాతీయ క్రికెట్‌లో అత్యధిక వికెట్లు తీసిన రెండో బౌలర్‌గా ఉమర్ గుల్ 74 అవుట్‌లతో సయీద్ అజ్మల్ తర్వాతి స్థానంలో ఉన్నాడు. 2013 సంవత్సరపు ట్వంటీ20 అంతర్జాతీయ ప్రదర్శనను గెలుచుకున్నాడు.

2020 అక్టోబరు 16న, 2020–21 నేషనల్ టీ20 కప్ చివరి గ్రూప్-స్టేజ్ మ్యాచ్ తర్వాత, గుల్ ఇరవై ఏళ్ళ కెరీర్‌లో అన్ని రకాల క్రికెట్ నుండి రిటైర్ అయ్యాడు.

## వ్యక్తిగత జీవితం
గుల్ 1982, అక్టోబరు 15న పాకిస్తాన్‌లోని పెషావర్‌లో మధ్యతరగతి కుటుంబంలో జన్మించాడు. తరచుగా టేప్ బాల్ క్రికెట్ ఆడేవాడు. అద్భుతమైన బౌలింగ్ చూసి అతని స్నేహితులు అంతర్జాతీయ క్రికెటర్‌గా ఎదగాలని ప్రోత్సహించారు.

2010 అక్టోబరులో, గుల్ దుబాయ్‌కి చెందిన డాక్టర్‌ని వివాహం చేసుకున్నాడు. పాకిస్తాన్ ఆర్మీ కమాండోలు పెషావర్‌లోని ఉమర్ గుల్ ఇంటిపై పొరపాటున దాడిచేసి, వాంటెడ్ మిలిటెంట్‌ను దాచారనే ఆరోపణలపై ఇతని సోదరుడు మీరజ్ గుల్‌ను అరెస్టు చేశారు. అయితే, ఆ తర్వాత కమాండోలు మీరాజ్‌కు క్షమాపణలు చెప్పారు.

క్రికెటర్ అబ్బాస్ అఫ్రిది ఇతని మేనల్లుడు.

## కోచింగ్ కెరీర్
2022 ఏప్రిల్ లో, 15 రోజులపాటు కొనసాగిన శిక్షణా శిబిరం కోసం ఆఫ్ఘనిస్తాన్ జాతీయ క్రికెట్ జట్టు గుల్‌ను బౌలింగ్ సలహాదారుగా నియమించింది. 2022 మే లో, ఆఫ్ఘనిస్తాన్ బౌలింగ్ కోచ్‌గా శాశ్వత కాంట్రాక్ట్ ఇవ్వబడింది, 2022 కాంట్రాక్ట్ చివరి వరకు కొనసాగింది.  2023, మార్చి 15న, గుల్ ఆఫ్ఘనిస్తాన్ సిరీస్ కోసం పాకిస్తానీ క్రికెట్ జట్టుకు తాత్కాలిక బౌలింగ్ కోచ్‌గా నియమించబడ్డాడు.

## మూలాలు

## బాహ్య లింకులు
* 
* Umar Gul at Wisden

వర్గం:జీవిస్తున్న ప్రజలు
వర్గం:1984 జననాలు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
అబ్బాస్ అఫ్రిది

**మహ్మద్ అబ్బాస్ అఫ్రిది** (జననం 2011, ఏప్రిల్ 5) పాకిస్తాన్ క్రికెటర్. ముల్తాన్ సుల్తాన్స్, ఖైబర్ పఖ్తున్ఖ్వా కొరకు ఆడుతున్నాడు.

## వ్యక్తిగత జీవితం
అబ్బాస్ అఫ్రిది 2011, ఏప్రిల్ 5న పెషావర్‌లో జన్మించాడు. ఇతను పాకిస్థాన్ మాజీ అంతర్జాతీయ క్రికెటర్, తోటి ఫాస్ట్ బౌలర్ ఉమర్ గుల్ మేనల్లుడు.  

## దేశీయ క్రికెట్
2018 సెప్టెంబరులో, 2018–19 క్వాయిడ్-ఎ-అజామ్ వన్ డే కప్‌లో హబీబ్ బ్యాంక్ లిమిటెడ్ కోసం అఫ్రిది తన లిస్టు ఏ క్రికెట్ లోకి అరంగేట్రం చేశాడు.

2018 అక్టోబరులో, 2018–19 క్వాయిడ్-ఎ-అజం ట్రోఫీలో హబీబ్ బ్యాంక్ లిమిటెడ్ కోసం ఫస్ట్-క్లాస్ అరంగేట్రం చేశాడు.

2019 డిసెంబరులో, 2020 అండర్-19 క్రికెట్ ప్రపంచ కప్ కోసం పాకిస్తాన్ జట్టులో ఎంపికయ్యాడు. టోర్నమెంట్‌లో పాకిస్థాన్ తరఫున అత్యధిక వికెట్లు తీసిన బౌలర్‌గా నిలిచాడు.

2021 ఫిబ్రవరిలో, 2021 పిఎస్ఎల్ కోసం కరాచీ కింగ్స్‌లో చేరాడు. మరుసటి నెలలో, జట్టు కోసం ట్వంటీ 20 అరంగేట్రం చేశాడు.

2021 అక్టోబరులో, శ్రీలంక పర్యటన కోసం పాకిస్తాన్ షాహీన్స్ జట్టులో ఎంపికయ్యాడు.

2023 పిఎస్‌ఎల్‌లో ముల్తాన్ సుల్తాన్‌లకు ప్రాతినిధ్యం వహిస్తున్న సహచరుడు ఇహ్సానుల్లా కంటే ఒకటి ఎక్కువగా 23 వికెట్లు తీసి అఫ్రిది టాప్ వికెట్ టేకర్‌గా నిలిచాడు. ఆఫ్రిది 2023 గ్లోబల్ టీ20 కెనడాలో మాంట్రియల్ టైగర్స్ చేత ఎంపికయ్యాడు. వాంకోవర్ నైట్స్‌పై హ్యాట్రిక్ సాధించినందుకు ప్రశంసలు అందుకున్నాడు.

## మూలాలు

## బాహ్య లింకులు
* 

వర్గం:పాకిస్తాన్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:2001 జననాలు
తారిఖ్ ఆలం

**తారిఖ్ ఆలం** (జననం 1956, మే 30) పాకిస్తానీ మాజీ ఫస్ట్-క్లాస్ క్రికెటర్.

## జననం, కుటుంబం
తారిఖ్ ఆలం 1956, మే 30న పాకిస్తాన్ లో జన్మించాడు. ఇతని కుమారుడు ఫవాద్ ఆలం, పాకిస్తాన్ తరపున టెస్టు, వన్డే క్రికెట్ ఆడాడు.

## క్రికెట్ రంగం
ఇతను 1978/79 నుండి 1993/94 వరకు హౌస్ బిల్డింగ్ ఫైనాన్స్ కార్పొరేషన్ క్రికెట్ జట్టు తరపున ఆడాడు.

## మూలాలు

## బాహ్య లింకులు
* "ది జుగారూ"

వర్గం:పాకిస్తాన్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1956 జననాలు
వహీద్ మీర్జా

**వహీద్ మీర్జా** (జననం 1955, మే 4) పాకిస్తాన్ మాజీ ఫస్ట్-క్లాస్ క్రికెటర్. కుడిచేతి వాటం బ్యాట్స్‌మన్ గా రాణించాడు.

## క్రికెట్ రంగం
ఇతను 1977 ఫిబ్రవరి 7, 8 తేదీలలో కరాచీలోని నేషనల్ స్టేడియంలో క్వెట్టాతో కరాచీ వైట్స్ తరపున ఆడుతున్నప్పుడు ప్రపంచ రికార్డు ఓపెనింగ్ స్టాండ్ 561లో మన్సూర్ అక్తర్‌తో భాగస్వామిగా ఉన్నాడు. ఆ ఓపెనింగ్ స్టాండ్‌లో భాగంగా మీర్జా 324 పరుగులు చేశాడు; ఇతను ఇంతకుముందు ఫస్ట్ క్లాస్ వంద స్కోర్ చేయలేదు. అనూహ్యంగా అక్తర్, మీర్జాలు బ్యాటింగ్ ప్రారంభించడమే కాకుండా రెండు ఇన్నింగ్స్‌ల్లోనూ బౌలింగ్‌కు తెరతీశారు. ఫస్ట్‌క్లాస్ క్రికెట్‌లో 1వ వికెట్‌కు ఇది అత్యధిక భాగస్వామ్యం.

ఈ ట్రిపుల్ సెంచరీ చేసినప్పటికీ, మీర్జా తన 60 మ్యాచ్‌లలో మరొక ఫస్ట్ క్లాస్ సెంచరీని మాత్రమే సాధించాడు. సగటు 25 కంటే ఎక్కువ మాత్రమే.

ఇతను పాకిస్తానీ టెస్ట్ క్రికెటర్ ఫవాద్ ఆలం మామ.

## మూలాలు

## బాహ్య లింకులు
* 

వర్గం:పాకిస్తాన్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1955 జననాలు
ఇజ్జీ గేజ్

**ఇసాబెల్లా చార్లీ గేజ్** (జననం 2004, మే 8) డచ్- న్యూజీలాండ్ క్రికెటర్. ప్రస్తుతం ఆక్లాండ్ హార్ట్స్- న్యూజీలాండ్ తరపున ఆడుతున్నది. వికెట్ కీపర్‌గా, కుడిచేతి వాటం బ్యాటర్‌గా రాణించింది.

## తొలి జీవితం
గేజ్ 2004, మే 8న నెదర్లాండ్స్‌లోని హార్లెమ్‌లో జన్మించింది. 18 నెలలపాటు నెదర్లాండ్స్‌లో నివసించి హాంకాంగ్, తర్వాత సింగపూర్, చివరకు న్యూజీలాండ్‌లోని ఆక్లాండ్‌కు వెళ్లింది. 18 సంవత్సరాల వయస్సులో, న్యూజీలాండ్‌లో దేశీయ క్రికెట్ సీజన్ ముగిసిన తర్వాత విశ్వవిద్యాలయానికి వెళ్ళి పార్ట్‌టైమ్‌గా పనిచేసింది.

## దేశీయ క్రికెట్
2019లో ఆక్లాండ్ తరపున 2019–20 సూపర్ స్మాష్‌లో వెల్లింగ్‌టన్‌పై అరంగేట్రం చేసింది. కాలర్‌బోన్ ఫ్రాక్చర్ కారణంగా ఆమె 2020–21 సీజన్‌లో చాలా వరకు దూరమైంది.

## అంతర్జాతీయ క్రికెట్
2022 ప్రపంచ కప్‌కు ముందు న్యూజీలాండ్ క్యాంప్‌లో భారత్‌తో సిరీస్ లో గాజ్ భాగమయ్యాడు. ప్రపంచ కప్ తర్వాత న్యూజీలాండ్ వికెట్ కీపర్ కేటీ మార్టిన్ రిటైర్మెంట్ తర్వాత, గాజ్‌కి న్యూజీలాండ్ క్రికెట్ సెంట్రల్ కాంట్రాక్ట్ ఇచ్చింది.

2022 జూన్ లో 2022 కామన్వెల్త్ గేమ్స్ కోసం జట్టులో ఎంపికైనప్పుడు గాజ్ పూర్తి న్యూజీలాండ్ జట్టుకు తన మొదటి కాల్-అప్ సంపాదించింది. 2022 జూలై 30న కామన్వెల్త్ గేమ్స్‌లో న్యూజీలాండ్ మొదటి మ్యాచ్‌లో దక్షిణాఫ్రికాపై తన ట్వంటీ20 అంతర్జాతీయ అరంగేట్రం చేసింది. వెస్టిండీస్‌లో న్యూజీలాండ్ పర్యటనలో 2022, సెప్టెంబరు 19న అంతర్జాతీయ వన్డే అరంగేట్రం చేసింది.

2022 డిసెంబరులో, 2023 ఐసీసీ అండర్-19 మహిళల టీ20 ప్రపంచ కప్ కోసం న్యూజీలాండ్ అండర్-19 జట్టులో ఎంపికైంది. టోర్నీలో తన మూడు ఇన్నింగ్స్‌ల్లో 47 పరుగులు చేసింది.

## మూలాలు

## బాహ్య లింకులు
* 

వర్గం:జీవిస్తున్న ప్రజలు
వర్గం:2004 జననాలు
వర్గం:న్యూజీలాండ్ మహిళా క్రికెట్ క్రీడాకారులు
వర్గం:న్యూజీలాండ్ టీ20 క్రికెట్ క్రీడాకారులు
వర్గం:న్యూజీలాండ్ వన్డే క్రికెట్ క్రీడాకారులు
యూనిస్ ఖాన్

**మహ్మద్ యూనిస్ ఖాన్** (జననం 1975, నవంబరు 29) పాకిస్తానీ క్రికెట్ కోచ్, మాజీ క్రికెటర్, క్రికెట్ లోని మూడు ఫార్మాట్‌లలో పాకిస్తాన్ జాతీయ క్రికెట్ జట్టుకు కెప్టెన్ గా, టెస్టు క్రికెట్‌లో గొప్ప మిడిల్ ఆర్డర్ బ్యాట్స్‌మెన్‌లలో ఒకరిగా విస్తృతంగా పరిగణించబడ్డాడు. టెస్టు మ్యాచ్‌లకు ఆతిథ్యం ఇచ్చిన మొత్తం 11 దేశాల్లో సెంచరీ సాధించిన ఏకైక టెస్ట్ క్రికెటర్ ఖాన్. కెప్టెన్సీలో పాకిస్తాన్ 2009 ప్రపంచ ట్వంటీ20ని గెలుచుకుంది.

టెస్టు క్రికెట్‌లో అత్యధిక పరుగులు, అత్యధిక సెంచరీలు చేసిన పాకిస్థానీ ఆటగాడిగా యూనిస్ రికార్డు సృష్టించాడు. ఒక ఇన్నింగ్స్‌లో 300 లేదా అంతకంటే ఎక్కువ పరుగులు చేసిన మూడో పాకిస్తానీ ఆటగాడిగా నిలిచాడు. 34 సెంచరీలు, 33 అర్ధసెంచరీలతో 50 శాతానికి పైగా సెంచరీ మార్పిడి నిష్పత్తితో ప్రపంచంలోని కొద్దిమంది టెస్ట్ బ్యాట్స్‌మన్‌లలో ఒకడిగా ఉన్నాడు. 2009 ఐసీసీ వరల్డ్ ట్వంటీ 20లో పాకిస్తాన్‌కి విజయాన్ని అందించాడు. 2017, ఏప్రిల్ 23న టెస్టు క్రికెట్‌లో 10,000 పరుగులు చేసిన మొదటి పాకిస్తానీగా, 13వ బ్యాట్స్‌మెన్ గా నిలిచాడు. ఆడిన ఇన్నింగ్స్‌లకు సంబంధించి 10,000 పరుగుల మైలురాయిని చేరుకున్న అతి పెద్ద, ఆరవ వేగవంతమైన బ్యాట్స్‌మెన్‌గా నిలిచాడు.

2010 మార్చి 24న, జట్టులో విభేదాలను రెచ్చగొట్టడం ద్వారా క్రమశిక్షణ ఉల్లంఘనకు పాల్పడ్డారని సూచించిన విచారణ నివేదికను అనుసరించి, యూనిస్, సహచరుడు మొహమ్మద్ యూసుఫ్‌తో పాటు, పాకిస్తాన్ క్రికెట్ బోర్డు ఆడకుండా సస్పెండ్ చేసింది. మూడు నెలల తర్వాత నిషేధాన్ని ఎత్తివేశారు. 2017 అక్టోబరు 22న ఆస్ట్రేలియాతో ప్రారంభమైన టెస్టు మ్యాచ్‌లో, యూనిస్ అదే మ్యాచ్‌లో తన 25వ, 26వ సెంచరీలు చేసి, 6వ పాకిస్థానీ క్రికెటర్ అయ్యాడు. 2015, జూన్ 25న, యూనిస్ 100 టెస్ట్ మ్యాచ్‌లు ఆడిన ఐదవ పాకిస్తానీ క్రికెటర్ అయ్యాడు. 2015, అక్టోబరు 13న, టెస్టు క్రికెట్‌లో పాకిస్తాన్ తరపున అత్యధిక పరుగులు చేసిన ఆటగాడిగా జావేద్ మియాందాద్ 8,832 పరుగుల రికార్డును బద్దలు కొట్టాడు.

2015 నవంబరులో యూనిస్ వన్డే క్రికెట్ నుండి రిటైర్ అయ్యాడు. 2017 మేలో వెస్టిండీస్‌తో జరిగిన సిరీస్ ముగింపులో అన్ని రకాల అంతర్జాతీయ క్రికెట్‌ల నుండి రిటైర్ అయ్యాడు.

## కోచింగ్ కెరీర్
2017, మే 11న, ఏసిబి యూనిస్ ఖాన్ ఆఫ్ఘనిస్తాన్ జాతీయ క్రికెట్ జట్టు తదుపరి కోచ్‌గా ఉంటాడని ప్రకటించింది. తర్వాత, ఈ ఆఫర్‌ను యూనిస్ ఖాన్ తిరస్కరించాడు.

2020 జూన్ 9న, ఇంగ్లాండ్‌లో పాకిస్తాన్ పర్యటన కోసం తమ బ్యాటింగ్ కోచ్‌గా యూనిస్ ఖాన్‌ను పిసిబి నియమించింది. బ్యాటింగ్ కోచ్‌గా ఇతని ఒప్పందం 2020 నవంబరులో టీ-20 క్రికెట్ ప్రపంచ కప్ 2022 వరకు పొడిగించబడింది. 2021 జూన్ లో, రెండేళ్ళ కాంట్రాక్ట్‌ను అంగీకరించిన ఆరునెలల తర్వాత పాకిస్తాన్ క్రికెట్ బోర్డు విడిపోయారు.

2022 ఏప్రిల్ 2న, యుఏఈలో 15 రోజులపాటు కొనసాగిన శిక్షణా శిబిరం కోసం తాత్కాలిక ఒప్పందంపై యూనిస్ ఖాన్ ఆఫ్ఘనిస్తాన్ బ్యాటింగ్ కన్సల్టెంట్‌గా ఎంపికయ్యాడు.

## అవార్డులు
2010, మార్చి 23న, యూనిస్‌కు పాకిస్థాన్ అధ్యక్షుడు ఆసిఫ్ అలీ జర్దారీ ప్రైడ్ ఆఫ్ పెర్ఫార్మెన్స్ అవార్డును అందించారు.

2018, మార్చి 23న, పాకిస్తాన్ అధ్యక్షుడు మమ్నూన్ హుస్సేన్ చేత సితార-ఇ-ఇమ్తియాజ్‌ను అందుకున్నాడు.

## మూలాలు

## బాహ్య లింకులు
* 
*  at Yorkshire

వర్గం:వికెట్ కీపర్లు
వర్గం:పాకిస్తాన్ క్రికెట్ క్రీడాకారులు
వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1975 జననాలు